text:
गोधन न्याय योजना
राज्य सरकार ह गौ पालन ल आर्थिक रूप ले लाभदायी बनाये अउ पर्यावरण सुरक्षा बर गोधन न्याय योजना शुरू करे के फैसला करे हे। ए योजना के शुरूआत हरेली तिहार के दिन करे जाही। ए बारे म मुख्यमंत्री भूपेश बघेल ह आज अपन निवास कार्यालय म पत्रकार मन ल संबोधित करत बताइन कि ए योजना के उद्देश्य गौ पालन ल बढ़ावा देके संगेसंग एखर सुरक्षा घलो करना हे अउ पशु पालक मन ल घलो आर्थिक रूप ले लाभ पहुंचाना हे।
एक ठिन सवाल के जुवाब म मुख्यमंत्री ह कीहिन कि वर्मी खाद ले जैविक खेती ले बढ़ावा दे जाही। एखर बिक्री सहकारी समिति के माध्यम ले होही। श्री बघेल ह यहू कीहिन कि राज्य म किसान मनके संगेसंग वन विभाग, कृषि, उद्यानिकी, अउ नगरीय प्रशासन विभाग म पौधा रोपण अउ बाग-बगीचा बर खाद के आवश्यकता होथे, जेखर पूर्ति ये योजना ले करे जाही।
इही बीच राज्य सरकार डहार ले गोधन न्याय योजना शुरू करे के घोषणा के प्रदेश कंागे्रस कमेटी ह स्वागत करे हे। संगेसंग ओमन यहू खुशी जताय हे कि ए योजना के शुरू होय ले पशु तस्करी अउ बूचड़खाना म रोक लगही। विज्ञप्ति म केहे गेहे कि ए योजना के शुरू होय ले जैविक खेती के संगेसंग हर्बल खेती ल घलो बढ़ावा मिलही अउ आवारा घुमइया पशु मन म अंकुश लगे ले सड़क दुर्घटना घलो कम होही।
पौधा तुंहर दुआर
प्रदेश म आज ले पौधा तुंहर दुआर योजना के शुरूआत करे गेहे। ए योजना म पौधा लगाए के इच्छुक लोगन ल अब नर्सरी अउ दूसर जगा जाय के जरूरत नइ पड़ही। ओमन ल घर बइठे निशुल्क पौधा प्राप्त होही। जेमन पौधा लगाना चाहत हे, तेमन ल वन विभाग ल फोन करके वनकर्मी ले घर पहुंच पौधा प्राप्त होही। संगेसंग पौधा के सुरक्षा अउ देखरेख के जानकारी घलो दे जाही।
इही कड़ी म आज दुर्ग जिला म विधायक अरूण वोरा ह हरियाली प्रसार वाहन ल हरी झंडी देखाके रवाना करीन।
मन की बात
प्रधानमंत्री नरेंद्र मोदी ह रविवार के बीहनिया ग्यारा बजे आकाशवाणी ले मन की बात कार्यक्रम म देश अउ विदेश के लोगन मनले अपन विचार साझा करही। मन की बात दूसरइया के ये तेरहवंा कड़ी होही। श्री मोदी ह एखर बर लोगन ले विचार आमंत्रित करे हे।
श्रोता मन एक आठ शून्य शून्य एक एक सात आठ शून्य शून्य नंबर म डाॅयल करके अपन संदेस रिकार्ड करा सकत हे । एखर अलावा एक नौ दू दू नंबर म मिस्ड कॅाल देके अउ एस.एम.एस. म प्राप्त लिंक ल फॅालो करके सोझे सुझाव दे सकत हे।
आयकर रिटर्न समय सीमा
केंद्रीय प्रत्यक्ष कर बोर्ड ह बछर दू हजार अठारा-उन्नीस बर मूल अउ संशोधित आयकर रिटर्न दाखिल करे के समय सीमा ल ए बछर इकतीस जुलाई तक बढ़ा देहे। अउ बछर उन्नीस-बीस के रिटर्न दाखिल करे के समय सीमा ल घलो ए साल तीस नवंबर तक बढ़ाय हे।
कोरोना संक्रमण के सेती आवेदक मन ल होवत कठिनाई ल देखत ए फैसला ले गेहे। छोटे अउ मध्यम वर्ग के करदाता मन ल राहत देवाय बर केंद्रीय प्रत्यक्ष कर बोर्ड ह एक लाख रूपिया तक के स्व आकलन कर भुगतान के तिथि ल घलो ए साल तीस नवंबर तक बढ़ाय हे। संगेसंग बोर्ड ह पैन ल आधार ले जोड़े के तारीख ल अवइया बछर इकतीस मार्च तक बढ़ा देहे।
हर्षवर्धन ब्लड एप
केंद्रीय स्वास्थ्य अउ परिवार कल्याण मंत्री डॅाक्टर हर्षवर्धन ह आज ई ब्लड सर्विस मोबाइल एप्लीकेशन के शुभारंभ करीन। इंडियन रेड क्रास सोसायटी के ये पहल कोरोना वायरस ले निपटे बर हरय। ओमन कीहिन कि जरूरतमंद लोगन मन ए एप म पंजीकरण कराके ब्लड मिले के जानकारी ले सकत हे। अउ लोगन मन अधिकतम चार यूनिट ब्लड के मंाग कर सकत हे।
कोरोना विशेष कार्यक्रम
आकाशवाणी रायपुर के प्रादेशिक समाचार एकंाश ह कोरोना महामारी ले निपटे बर करे जात परयास बर एक विशेष कार्यक्रम प्रस्तुत करत हे। कोरोना से जंग जनता के संग – नाम के ए विशेष कार्यक्रम के अगली कड़ी काली बिहनिया साढ़े दस बजे ले प्रसारित करे जाही। एला छत्तीसगढ़ स्थित आकाशवाणी के जम्मों केंद्र एके संघरा रिले करही।
सुप्रीम कोर्ट सीबीएसई
केंद्र अउ केंद्रीय माध्यमिक शिक्षा बोर्ड सीबीएसई ह आज उच्चतम न्यायालय ल बताइन कि पहिली ले पंद्रा जुलाई तक राखे गे दसवी अउ बारहवी कक्षा के बांचे परीक्षा ल कोरोना संक्रमण के सेती रद्द करे के फैसला लेहे।
बोर्ड ह यहू घलो केहे हे कि ए परीक्षा मन ल बाद म दूसर ढंग ले आयोजित करे जाही। बोर्ड ह अदालत ल बताय हे कि पढ़ईया लईका मन ल आगू होवइया परीक्षा बर कोनो एक किसम के विकल्प चुनना पड़ही जेमा परीक्षा देना हे या फेर पाछू होय परीक्षा के आकलन करे जाही।
संस्कृत विद्यामंडलम परिणाम
छत्तीसगढ़ संस्कृत विद्यामंडलम डहार ले आयोजित नवमी ले बारहवीं तक के परीक्षा के परिणाम घोषित कर दे गेहे।
परिक्षा परिणाम म उत्तीर्ण विद्यार्थी मनके प्रतिशत छियानबे दशमलव नौ दू प्रतिशत हरय। जानबा के मुताबिक ए बछर के परीक्षा म कुल तीन हजार तीन सौ अस्सी छात्र सामिल रीहिन जेमा ले तीन हजार दू सौ छिहत्तर छात्र उत्तीर्ण होय हे।
एति व्यावसायिक परीक्षा मंडल व्यापम ह जम्मों प्रवेश परीक्षा बर आॅनलाईन आवेदन करे के आखरी तारीख ल तेइस जून ले बढ़ाके तीस जून कर देे गेहे। संगेसंग पहिली करे आवेदन म संसोधन करे के घलो सुविधा देत हे।
उंहें छत्तीसगढ़ मदरसा बोर्ड डहार ले आयोजित हायर स्कूल अउ हायर सेकण्डरी पत्राचार पाठ्यक्रम के परीक्षा बर आवेदन पत्र एक जुलाई ले घोषित केंद्र म दे जाही।
डीजीपी काॅन्फे्रंस
प्रदेश के पुलिस महानिदेशक डी.एम. अवस्थी ह काली वीडियो कॅान्फे्रसिंग के माध्यम ले जम्मों रेंज अउ जिला के कामकाज के समीक्षा करीन। ए बेरा म ओमन कीहिन कि चिटफंड कंपनी के मालिक मन ल पकड़े बर जम्मों जिला के अतिरिक्त पुलिस अधीक्षक मन ल नोडल अधिकारी के जइसे काम करे ल पड़ही।
बइठका म ओमन कीहिन कि राज्य सरकार के मंशा के अनुरूप चिटफंड पीड़ित मन ल उंखर पइसा वापिस दिलाना, निर्दोष एजेंट उपर दर्ज केस ल वापिस लेना अउ आदिवासी मन उपर दर्ज सामान्य किसम के अपराध ल खतम करे के दिशा म ठोस कदम उठाय जाही। ओमन बताइन कि बस्तर क्षेत्र म जेन आदिवासी मन उपर गंभीर किसम के अपराध दर्ज नइ हे, ओमन ल रिहा करे जाय बर आवश्यक कार्रवाई करे जाय। संगेसंग चिटफंड प्रकरण म कंपनी के डायरेक्टर मनके खिलाफ सख्त कार्रवाई करना जरूरी हे।
अइसने शराब के तस्करी रोके अउ अवैध खनिज परिवहन करइया मनके खिलाफ घलो ओमन कार्रवाई करे के निर्देश देहे। श्री अवस्थी ह बताइन कि माइलोगन मनके उपर होय अपराध म तुरते संज्ञान लेके दोषी मन ल गिरप्तार करे जाय अउ मानवाधिकार के मामला म घलो संवदेनशीलता के संघरा कार्रवाई करे जाय।
कंाग्रेस कार्यक्रम प्रदर्शन
प्रदेश कंाग्रेस कमेटी डहार ले काली छब्बीस जून के शहीद ल सलाम कार्यक्रम के आयोजन करे जाही। एमा गलवान घाटी म शहीद होय भारतीय सैनिक मन ल नमन करे के संगेसंग मौन श्रद्धंाजलि दे जाही। ए बेरा महात्मा गांधी, स्वतंत्रता संग्राम सेनानी अउ राष्ट्रीय नेता मनके प्रतिमा स्थल के तीर म शहीद मन के सुरता म मोमबत्ती अउ दिया जलाय जाही। एखरे संग स्पीक अप ॅफॅार मार्टियर्स कार्यक्रम म कंाग्रेस के जम्मों कार्यकर्ता शहीद मन ल नमन करही।
उंहे अवइया उनतीस जून के जम्मों जिला मुख्यालय म पेट्रोल डीजल के बाढ़े कीमत के विरोध म कंाग्रेस कार्यकर्ता मन धरना प्रदर्शन करके राष्ट्रपति के नाम ज्ञापन सौंपही। एखरे संग स्पीक अप आॅन पेट्रोलियम प्राइजेस कार्यक्रम के घलो आयोजन करे जाही।
माओवादी समर्पण
बीजापुर जिला म माओवादी दंपत्ति ह आत्मसमर्पण करे हे। जानबा के मुताबिक पुलिस उप महानिरीक्षक कोमल सिंह अउ पुलिस अधीक्षक कमलोचन कश्यप के सामने माओवादी राजू हमला अउ मंगलू वेको ह आत्मसमर्पण करे हे। ए दूनों ह महाराष्ट्र, मध्यप्रदेश, अउ छत्तीसगढ़ राज्य म सक्रिय रहिके कतकोन माओवादी घटना म सामिल रीहिन हे।


c: text/html

text:
बुलाकी के पुरखा गांव के गंउटिया रिहिन, तेखरे सेती बुलाकी आज घलो अपन आप ल गंउटिया मानथे। ओखर पुरखा के जस के सेती गांव वाले मन आज ले गउंटिया - गंउटिया कहिके ओला फुलोथे। फेर बुलाकी तो बुलाकी ये। गंउटियई के ओखर रूतबा ल का कहिबे ? कखरो संग सोज मुंह नई बोलय। न नता गोता के चिन्हारी, न बड़े - छोटे के अदब। जेन ला पाथे तेन ला - अरे फलाना कहिके हुंत कराथे। ओकर नेता गिरी घलो चलथे। काही काम होही त बड़े नेता, अधिकारी मन बुलाकी च ल सोरियाथे। थाना पुलुस वाले त ओखर मुठा म रहिथे।दू - चार झोलटू लपरहा टूरा मन ओखर आघू - पाछू घूमत रहिथे। अऊ बुलाकी के हां म हां मिलावत रहिथे। बुलाकी कहूं आमा ल लीम कहि दिस त ओ लीमे आय। कखरो हिम्मत नई परे ओखर आगू म मुंह उलाय के। ऐखरे सेती बुलाकी छानही म होरा भुंजथे।घर म दू - चार एकड़ जमीन बाँचे होही नई ते भईगे गररेती जादा हे। पान ठेला, होटल,किराना कोनो दूकान नई बाँचे होही ओखर उधारी के मारे। कोनो उधारी मांगथे त आंखी देखाथे। लोगन चुप रही जथें। नंगरा के का नहाय त का निचोय। सत ईमान तो आखर पुरखा संग रेंग दिस। ओखर गोसईन पुनिया ओला अबड़ बरजथे, फेर मानय नहीं। उही ल गुरेर देथे। एक दिन पुनिया किहिस - अरे, पुरखा के सत ईमान म रेंग। गररेती दोगलई म जिनगी नई चलय। जेखर खाय हस तेन ल दे। भइगे पुनिया के अतका कहना रिहिस के बुलाकी पुनिया ल मार गाय - गरू कस लउठी- बेड़गा में ठठा दिस। तेन दिन ले पुनिया घलो चुप रहिथे। देख रे आँखी, सुन रे कान।
लगती अघ्घन के महीना, सुरूज घलो बुलाकी कस अटेलहा होगे राहय। संझा झप कुन जाय, बिहनिया मसमोटिहा कमईया कस बिलम के आवय। खेत मं धान बांसपान कस पिंवरावत राहय। खेत के सोनहा धान ल देख के भूख भगा जाय। गँवरसा तीर के हरहुना धान लुवात रहाय। माई धान म बजार मान के दू - चार दिन मं हँसिया गिरही। ये बरिख बरसा बने रिहिस। गाँव के मनखे उमेंद म रिहिन। सब अपन - अपन जोखा - ताखा म लगे रिहिन। कोनो बनिहार तियारत रिहिन त कोनो गंड़ई बाजार ल अगोरत रिहिन।
बिहिनिया दइहान मं लईका मन भँवरा खेलत रिहिन। उंखर बर का जाड़ अऊ का घाम। ऊंनला तो खेले कूदे से काम। जड़जुड़हा मन रउनिया म बईठे गोठ बात करत रिहिन। ओतके म बुलाकी के भईंसा अउ धिराजी के भईंसा म खुड़ीद मातगे। बरदी के गाय गरूवा, भईस - भईंसा, छेरी - पठरू भरभरागे। ओहा येला पेलय, येहा ओला पेलय। दूनो जोम देके भिड़गें। लईका मन भंवरा खेलना छोड़ के खुड़ीद देखे बर भिड़गे। चरवाहा लउठी धर के दंउड़िस। फेर कहां मानने वाला ये। भइसा के खुड़ीद ल देख के लईका मन ताली बजाय अउ चिहुर पार के हांसय। आज माते हे रे, बुलाकी अउ धिराजी के लड़ई। धिराजी मोहगांव बाजार ले लाय रिहिस भईंसा जोड़ी ल। बड़ा सजोर। देखते देखत धिराजी के भईंसा बुलाकी के भईंसा ल उरभटहा बोज दिस, अउ सींग के भार उठा के पटक दिस। बुलाकी के भईंसा उठ नई पाइस। पाछू के डेरी गोड़ टूट गे। भईगे, होत गे। लईका मन थपोली बजा के हाँस के कहिथे - बुलाकी के भईंसा हारगे ... त एक झन कहिथे - नई बे, बुलाकी के भईंसा नई, बुलाकी ह हारगे।
येती बुलाकी ल पता चलिस, त मार तमतमाये बुलाकी ह लउठी धर के दउड़त दईहान म अइस। भईसा ल देखिस त ओकर ऐड़ी के रिस तरूवा म चढ़गे। मार दूहत्था लउठी धिराजी के भईंसा ल ठठाय लगिस। दइहान म मनखे च मनखे जुरियागे, जतके गाय गरूवा ततके मनखे। चरवाहा कहिथे - अरे, भईंसा, भईंसा लड़त रिहिन गउंटिया तंय काबर भईंसा ल ठठात हस ?
साले, तंय का करत रेहे बे ? अइसे कहिके बुलाकी चरवाहा बर लउठी उबा लिस। मारे डर के चरवाहा भागीस। ओ मेर जुरियाय मनखे मन बुलाकी ल समझाय त बुलाकी अऊ बरनियाय। अभी नियाँव होना चाही। गाड़ा - गड़ाही के आय दिन म, मोर दंत निपोरी होगे। मंय कामा डोहारहूं धान - पान ल। धिराजी ल सियान मन बलाव भेजिन।
गाँव के पटेल, सरपंच पंच अऊ गांव वाले जेन जानिन, दइहान म बर तरी जुरियागे। नियाँव होय लगिस। धिराजी कहिथे - जानवर ताय ददा, लड़ परिन। अब ओखर भईंसा के गोड़ टूटगे त मंय का करँव?
- का करँव कहिथस रे साले, ले तो तोरो गोड़ ल मंय टोर देथँव, तहाँ ले महं कहि देहूं का करिहँव कहिके। बुलाकी बाघ बरोबर गरजिस।
धिराजी कहिथे - मंय अपन भईंसा ल थोरे कहे रेहेंव के जा गउटिया के भईसा के गोड़ ल टोर देबे।
साले मुंहजोरी करथस बे ... कहिके बुलाकी धिराजी डहर अभरे ल धरे। बात बाड़हत देख के सरपंच दूनों ल बरजथे अऊ कहिथे - लड़ई झगरा म नई बनय। सुनता लगा के समसिय ल सुलझा लव। लेगा पटेल, तहीं बता। इंखर झगरा ल तहीं मड़ा। कुछु बनउकी बना। तंय सियान अस। तोर अतका हमर बुध नई पुरय। पटेल ह कहिथे - देख धिराजी, भईंसा लड़य के मरय, नुकसान त बुलाकी के होय हे। ऐखर भरपाई तोला देय ल परही। तंय एखर भईंसा के सेवा जतन कर तभे बात बनही, कईसे गा भाई हो ?
ुजुरियाये मनखे मन कहिथें - हव - हव, सही बात ये।
पटेल के बात अऊ गांव वाले के हव - हव ल सुनके बुलाकी के मईन्ता भोगागे। कहिथे - वाह गा नियईक हो, बने नियाँव करत हव। भईंसा के जतन होत ले गाड़ा म का मंय फंदा हूं ? जतन के बाद भईंसा बने होइस त होइस। बने नइ होही त का भईंसा किसानी के लइक रहि जाही ?
एक झन सियनहा ह कहिथे - परान के बदला परान नई लय। अईसन नइ होवय। चार झन के मन आ जाय त एक काम करव। धिराजी ह भईंसा के मोल दे दय अऊ गऊंटिया ह अपन भईंसा के जोड़ी भर लय। सबो झन हां - हां, कहे लगिन। सियनहा कहिथे - कइसे धिराजी, बात मानबे ? धिराजी कहिथे - का होही बबा, चार झन जईसन कहि देहू ओमा मंय राजी हंव, देख के भईंसा के मोल दाग दव। महंू गरीब मनखे अँव कखरो नुकसान झन होय।
लालच म मनखे अंधरा हो जथे। ओला सत - असत नई चिन्हाय। बुलाकी तो मउका के ताक म रहाय। जब ले बुलाकी हा धिराजी के भईंसा ल देखे रिहिस तब ले ओखर भईंसा जोड़ी बर बुलाकी के नीयत लगे रिहिस। आज मउका लग गे अऊ अपन मन के लालच ल उछर डरिस। बुलाकी लउठी बजा के कहिथे - मंय कुछू नई जानव ? मोला भईंसा के बदला भईंसा चाही। उहू एकड़ा नहीं, जोड़ी के जोड़ी। अऊ नहीं त चार झन के आघू म एलानिया कहत हंव - जइसे मोर भईंसा के गोड़ टूटे हे, तइसे धिराजी के गोड़ ला टोरहूं। देखथँव थाना - पुलुस ह काय करही ? अऊ कोनो छेकथे मोला, ओखरो लाश बिछा देहूं। मोर नाव हे बुलाकी। दू चार झोलटू टूरा मन जेन गउंटिया के पोंसुवा रहाय तेन मन कहिथे - हां - हां, गउटिया ठीक कहात हे। अइसे कहिके मेछा ल अईठे लगिन।
बुलाकी के बात सुनके जुरियाय जम्मो मनखे सन्न रहिगे। सरपंच अउ पटेल एक - दूसर के मुंहू ल देखन लगिन। धिराजी जनम के सरसिधवा। कभू मुंह उलाके बोलय नहीं। राम - राम त राम - राम। कभू लड़ई झगरा ल जाने नहीं। गउटियां के गोठ सुनके ओखरो जीव म डर समागे। का करबे हतियारा के ? ये हा मनखे नहीं राक्षत ताय। कोनो चगल दीही त ? भईंसा के सेती जीव जाही मोर नान - नान लईका - बच्चा, घर परिवार बिन मारे मर जही। अईसे सोच के धिराजी हाथ जोर के कहिथे - ठीक हे ददा गउंटिया,जइसे कहत हे तइसे मंय राजी हंव। मोर जांगर बांहा रहही, मोर जीव जान रहही त मंय अउ भईंसा ले लेहूं। मोला लड़ई - झगरा नई करना हे।
पटेल कहिथे - तंय राजी हस धिराजी त हमला कुछू नई कहना हे। फेर ये हा अनचित हे, अनयाँव हे। चीज के बदला चीज सुने रहेन। जीव के बदला जीव नहीं। चलव गा।
सब्बो झन बइसका ले उसल के घर डहर रेंग दिन। बुलाकी मने मन गदके लगिस ओखर पोंसवा टूरा मन हाँसे लगिन। एक झन कहिथे - अच्छा फटकारे गउंटिया। मजा आगे। इही ल कथे - भगवान देथे त झप्पर फोर के देथे। अब गउंटिया के खेती - किसानी जोरदार चलही। बने होगे, ओ भईंसा मन बूढ़ागे रिहीस। ओ दिन बुलाकी के घर गुलछर्रा उड़ीस
एती का करे धिराजी बिचारा भईंसा ल उठा के ओखर जोड़ी संग अपन घर लेगे। तुरते नाऊ पारा जाके बनकटï्ठा दवई लानिस अउ भईंसा के गोड़ म कमचिल के सहारा ले हरसंघारी बांध दिस। संझा धिराजी रोवत - रोवत अपन भईंसा जोड़ी ल गउटिया के कोठा म लेग के कोटना तीर बांध दिस। धिराजी के भईंसा मन घलोक धिराजी के मजबूरी ल जानत रिहिन। उखरो आंखी ले आंसू के बूंद टप - टप टपके लगिस। धिराजी लहूट - लहूट के भईसा मन ल देखय अउ पटका म अपन आँसू ल पोंछय। भईंसा मन नरिया - नरिया के जइसन कहत रहय - धीरज रख धिराजी। भगवान घर देर हे अंधेर नहीं। परछी म साग पउलत पुनिया कठवा - पखरा कस सब देखत राहय। अपन गोसइंया के बेवहार ल जान के ओखरो बुध गँवागे रहाय। अईसन मं मुंह सिलाय रहिथे तेने हा बने। पुनिया के आंखी म गउंटिया के लउठी - बेड़गा भवे लगिस। बुलाकी अंगना म खटिया म बइठे - बइठे मुस्कावत राहय अऊ चाहा ल पियत राहय।
गांव म धान लुवई माते राहय। खार भर मनखे च मनखे। कोनो चक म एती कर्रस - कर्रस हँसिया चलत राहय त कोनो भारा बाँधत राहँय त कोनो भारा डोहारत राहँय। करपा उठइया करपा उठाय, लइका मन सीला बिनत राहँय। भारा बँधाय त फाँका मन उड़ाय तेन ल सलहई चिरई मन झपट - झपट के खाय। भारा बाँधत - बाँधत धिराजी सोंंचय आज ओखर आसा तिस्ना के फाँफा ल बुलाकी ह झपट के खा डरे हे। धिराजी अपन बाई रमसीला ल कहिथे - ले गाड़ा के भरती पूरती भारा बंधागे, भारा ल डोहारव। गाड़ा ल भर लव तहाँ फेर भारा ल बांधत रहू। धिराजी गाड़ा म चढ़गे। गाड़ा भरन लगिस। सऊँक - सऊँक म ओखर लईका मन घलो एक - एक ठन भारा ल डोहारँय। रमसीला दोहरी भारा लेगय।
मौका ह कोनो ल बताके नई आय। फेर कभू - कभू मौका ह घलो मौका के अगोरा म रहिथे। चरबज्जी के बेरा धरसा म जेन मेर धिराजी के गाड़ा भरात राहय उही डहर ले पुनिया अपन बनिहार मन संग घर लहुटत रहय। पुनिया ल देख के रमसीला के मन बगियागे। अऊ मार बखानन सरापन लगिस। तभो पुनिया चुपे सुनत रिहीस। रमसीला के जीव तो आगी कस भभकत रहय। पुनिया के घर वाले हर ओखर भईंसा ल झपटे रिहीस। बखानत - बखानत रमसीला ह पुनिया के बाल - बच्चा ल सरापे लगिस। लईका बच्चा के सरपई ल सुनके पुनिया के जीव अगियागे। ओखरो मुंह चल परिस। दोनो अभर गे। बात - बात के झगरा चुंदी क चुंदा म उतरगे। दूनों एक दूसर ल मनमाने बखाने अउ कबियाये। बनिहार मन छोड़ाते च हे। धिराजी छोड़व - छोड़व कहतेच हे। पुनिया हर रमसीला ल हेचकार के धकिया दिस। रमसीला हर मेढ़ ले भकरस ले उलंडगे अऊ बोम फार के रोय लगिस - ए दाई ओ, बचावव ददा ... बचावव। मोर गोड़ टूटगे तइसे लगथे। तीर तखार के खेत वाले सबे जुरियागे। देखथे त सिरतोन म रमसीला के जेवनी गोड़ के घुटुवा करा हाड़ा टूटगे रहय। पुनिया बोक बाय देखत रहिगे। का करत का होगे। देखते देखत रमसीला के गोड़ तोम असन फूलगे। गाड़ा म भरके घर लइन। डाक्टर बलवइन। डाक्टर कहि दिस- सुजी पानी दे दे हंव एहर इंहा नई सुधरय। दुरूग लेगे ल परही।
गांव भर हल्ला होगे। गउटनिन ह रमसीला ल पटक दिस। रमसीला के गोड़ टूटगे। धिराजी सरपंच अऊ पटेल ल गोहरइस। कोतवाल हाँका पार दिस। संझा गुड़ी म गांव भर जुरियागे। गांव के मनखे खखुवाय राहय। बुलाकी गउटिया ल बलईन। बुलाकी दम मारत अइस अउ बइठगे। सरपंच कहिथे - कइसे गउंटिया, गउटनिन हर रमसीला के गोड़ ल टोर दिस। बता का नियाँव करत हस। गांव वाले मन तो खखुवाय राहय बुलाकी बर। कातिक सियान ह कहिथे - ये का नियाँव बताही सरपंच ? रदï्दा ल तो इही चतवारे हे। जीव के बदला जीव। ऐखर भईंसा के गोड़ टूटिस त बदला म धिराजी के भईंसा जोड़ी ल ले लिस। त बाई के बदला म धिराजी ल अपन बाई ल दे दंय। कातिक के बात सुनके सबो झन खलखलाके हंास परिन। बुलाकी हंसइया मन ल बरनिया के देखय। फेर का करबे सक नई चलत रिहिस। बेरा ह सब ल नवा देथे। कातिक बबा ह कहिथे - गउंटिया के भईंसा ह तोर भईंसा के गोड़ ल टोड़ दिस त गउंटिया बदला म तोर भईंसा जोड़ी लिस। गउंटिया के बाई ह तोर बाई के गोड़ ल टोर दिस त तंय ह बदला म ऐखर बाई ल ले ले। बनही नहीं धिराजी ?
धिराजी कहिथे - नहीं बबा, मंय अइसन अनियाँव नई करवं ....।
- अरे का नहीं, तोला बाई के बदला म बाई ले ल परही। ये गउंटिया के नियाँव ये। सरपंच किहिस। सकलाय जम्मों मनखे एक स्वर म कहिथे - हां - हां, सरपंच ठीक कहत हे।
बुलाकी मुड़ ल नवाय बइठे राहय। शिकारी आज सउंहे अपन जाल म फंस गे राहय। ओखर पोंसवा टूरा मन के काटव त लहू नई। थोथना ल ओरमाय ठाढ़े राहय। बात के पलटा बात, भात के पलटा भात अऊ नियाँव के पलटा नियाँव। हमला गउंटिया के बताये रद्ïदा म रेंगे ल परही। सरपंच फेर किहिस। धिराजी हाथ जोर के कहिथे - नहीं गा, मंय अइसन पाप नई करंव। गउंटिया जेन कर लिस तेन कर लिस। दाई माय कखरो होवय, सबके एक बरोबर इज्जत होथे। गउंटनिन मोर महतारी बरोबर आय। मंय अइसन अनियाँव नई करंव। गउंटिया मोर बाई के इलाज पानी करवा दय। इही म मंय राजी हव।
गउंटिया के गरब गुमान टूटगे। ओखर आंखी ल तरतर - तरतर आंसू बोहाय लगिस। बुलाकी धिराजी के गोड़ तरी गिरगे। कहिथे - मोला माफी दे दे धिराजी, आज मोर आंखी उघरगे। मोला माफी दे दे ....।
धिराजी, बुलाकी ल उठाके गर म पोटार लिस।
गंडई - पंडरिया
जिला - राजनांदगांव 6छ.ग.8

robotstxt: allowed

filter: keep


text:
रायपुर। छत्तीसगढ़ के सरगुजा जिला के बतौली थाना क्षेत्र म सुवारपारा के पटवारी हल्का नंबर 9 म पदस्थ पटवारी के रिश्वत लेय के मामला म विभाग ह ओला सस्पेंड कर दिस हे। दरअसल, किसान मन ले रिश्वत लेवत हुए पटवारी के एक वीडियो वायरल होइस हे, जेखर बाद अनुविभागीय अधिकारी पुष्पेंद्र शर्मा ह मामला म संज्ञान में लेवत हुए पटवारी ल तत्काल सस्पेंड कर दिस। मामला म जानकारी देवत हुए अनुभागीय अधिकारी पुष्पेंद्र शर्मा ह बताइस कि बतौली थाना क्षेत्र के सुवारपारा म पटवारी मंगल साय पदस्थ हे । बीते मंगलवार के पटवारी के एक वीडियो वायरल होइस हे। जेमा ओहर नामांतरण अउ सीमांकन बर किसान मन ले घूस लेवत हुए देखाए गिस हे। जेखर बाद मामला ह अतका तूल पकड़ लिस कि कुछु घंटा बाद अनुविभागीय अधिकारी पुष्पेंद्र शर्मा ह पटवारी ल सस्पेंड कर दिस हे। एती, बतौली क्षेत्र म वायरल वीडियो के चर्चा के बाजार गरम हो गेहे। पुष्पेंद्र शर्मा ह कहिन कि पूरा मामला म वायरल होए वीडियो म प्रथम दृष्टया पइसा के लेनदेन साफ दिखत हवय। एखर सेती मामला ल संज्ञान म लेवक हे पटवारी ल तत्काल सस्पेंड कर दे गेहे। उमन ह कहिन कि आगे के जांच बतौली के नायब तहसीलदार ल सौंपे गेहे। तभे ये पूरा मामला के खुलासा जांच के बाद हो सकही। ये मा दूनों पक्ष के बयान घलो दरज करे जाही, जेखर ले पूरा मामला के निष्पक्षता ले जांच हो सकय।
रिश्वत लेवत हुए पटवारी के वीडियो वायरल
रायपुर। छत्तीसगढ़ के सरगुजा जिला के बतौली थाना क्षेत्र म सुवारपारा के पटवारी हल्का नंबर 9 म पदस्थ पटवारी के रिश्वत लेय के मामला म विभाग ह ओला सस्पेंड कर दिस हे। दरअसल, किसान मन ले रिश्वत लेवत हुए पटवारी के एक वीडियो वायरल होइस हे, जेखर बाद अनुविभागीय अधिकारी पुष्पेंद्र शर्मा ह मामला म […]


text:
बिलासपुर। मंगलवार के देर रात 11.45 बजे सिम्स के प्रसूता वार्ड म आग लगे ले भगदड़ मंच गे। ये दउरान वार्ड म भरती 10 महिला मन धुएं के चलते बेहोश हो गिस। हालांकि सब्बों झन ल बाहर निकाल ले गिस। घटना के वजह शार्ट सर्किट ल बताए जाथ हे। बाहिर ड्यूटी करत रहिन चौकीदार मन के नजर इमा पडिस। उमन हव तत्काल एखर सूचना अन्य सुरक्षा गार्ड मन दीस। जब तक उमन लेबर ओटी तक पहुंचतिस तब तक आग काफी फइल चुके रहिस हे। ये दउरान 10 महिला मन वार्ड म रहिस हे। धुएं के वजह ले उँखर दम घुटे लगिस। ये बीच म सिम्स के करमचारी मन लेबर ओटी पहुंच गे। तब तक आग काफी बुझ गे रहिस हे। लेकिन धुएं के कारण कोनो वार्ड के अंदर नइ जा पाइन । एती बर वार्ड के अंदर ले मदद बर महिला मन के आवाज आवत रहिस हे। तव ऑक्सीजन सिलेंडर देके करमचारी मन ल अंदर भेजे गिस। एखर बाद महिला मन ल बेहोशी के हालत म बाहर निकाले गिस । रात 1 बजे तक वार्ड म भगदड़ मचे रिहिस हे।
सिम्स अस्पताल के प्रसूता वार्ड म लगिस आग
बिलासपुर। मंगलवार के देर रात 11.45 बजे सिम्स के प्रसूता वार्ड म आग लगे ले भगदड़ मंच गे। ये दउरान वार्ड म भरती 10 महिला मन धुएं के चलते बेहोश हो गिस। हालांकि सब्बों झन ल बाहर निकाल ले गिस। घटना के वजह शार्ट सर्किट ल बताए जाथ हे। बाहिर ड्यूटी करत रहिन चौकीदार मन […]


text:
रायपुर। चंगोराभाठा इलाका म कइ बछर ले रहइया लोगन मन ल नगर निगम के तरफ ले 3 दिन के भितर मकान के दस्तावेज दे के नोटिस जारी करिस हे। एकर ले पूरा इलाका के लोगन मन म हड़कंप माच गए हे। ये नोटिस म चंगोराभाठा के अयोध्या नगर के निवासी मन ल मकान बनाए बर अनुमति संबंधित जम्मो दस्तावेज अऊ नक्सा के कॉपी मंगवाए हे। फेर ये इलाका म राजीव गांधी आवास योजना के पट्टा के आधार म ही लोगन मन रहथें। मंगलवार के प्रभावित परिवार मन कलेक्ट्रेट पहुंचके नोटिस समेत जम्मो प्रक्रिया म रोक लगाए के मांग करिन। लोगन मन आरोप लगाइन कि इलाका म ओमन कइ बछर ले रहत हे, अऊ अब साजिस के कारन हमन ल हटाए के योजना हे।
130 पट्टाधारी मन ल निगम के नोटिस, आदेश के पालन नइ करने म होही कार्रवाई
रायपुर। चंगोराभाठा इलाका म कइ बछर ले रहइया लोगन मन ल नगर निगम के तरफ ले 3 दिन के भितर मकान के दस्तावेज दे के नोटिस जारी करिस हे। एकर ले पूरा इलाका के लोगन मन म हड़कंप माच गए हे। ये नोटिस म चंगोराभाठा के अयोध्या नगर के निवासी मन ल मकान बनाए बर […]


text:
अम्बिकापुर । सरगुजा जिला प्रशासन ह आंगनबाड़ी कार्यकर्ता मन के टेंट उखड़वा दे के असर हड़ताल म पड़त नजर नइ आवत हे। शासकीय अवकाश के दिन आंगनबाड़ी कार्यकर्ता मन ह धूप ले बचके नायाब तरीका ढूंढ निकालिस हे। शासन स्तर ले बतौर यूनिफार्म जिस रंग के साड़ी मन आंगनबाड़ी कार्यकर्ता बर निर्धारित करे हे। उहीं साड़ी मन ल जोड़ के कार्यकर्ता मन ह टेंट के स्वरूप दे हे। उखरे के नीचे खड़े होके शासन-प्रशासन के खिलाफ जमकर नारेबाजी करिस,,,आंदोलनकारी आंगनबाड़ी कार्यकर्ता मन के कहिना हे कि प्रशासन ह हमन ल टेंट-पंडाल लगाये के इजाजत नइ दीस, एखर सेती हमन यूनिफार्म वाली साड़ी मन के ही टेंट बना लेन। पहिली दिन7-8 साड़ी मन ल जोड़ के ही टेंट के स्वरूप दे गेहे। एक-दो दिन के बाद एला अउ अधिक साड़ी मन ल जोड़ के टेंट के स्वरूप दे जाही। अउ उखरे के नीचे बइठ के ओमन ह अपन मांग ल लेके धरना प्रदर्शन करही।
36 बछर बाद ओकर हक मिलिस एक महिला ल
बिलासपुर हाईकोर्ट ले एक महिला ल 36 बछर बाद ओकर हक मिलिस हे। असल म खाली असिक्षित होय के चलत महिला अपन पति के मउत के बाद पेंसन अऊ PF के रासि बर SECL प्रबंधन ल आवेदन नइ दे पाय रिहिस। आखिरकार 36 बछर बाद कोर्ट ह SECL प्रबंधन ह महिला ल 5 लाख रूपिया मुआवजा दे के आदेस दिस हे। आप मन ल बता दन कि महिला के पति के रिटायरमेंट के बाद, 27 फरवरी 1982 के ओकर मउत हो गिस। जेकर बाद असिक्षित होय के चलत महिला नेश्नल कोल वेज एग्रीमेंट के तहत परिवार पेंसन, CMPF रासि अऊ अनुकंपा नियुक्ति बर आवेदन नइ कर पाइस। जब महिला के बेटा ह 2000 म SECL ल आवेदन देके CMPF रासि अऊ अनुकंपा नियुक्ति दे के मांग करिस। फेर SECL ह आवेदन ल निरस्त कर दे रिहिस।
सूरजपुर म हाथी मन के उत्पात चरम सीमा म
सूरजपुर म पाछु कई बछर ले हाथी मन के उत्पात चरम सीमा म हे। बन बिभाग अऊ प्रसासन तमोर पिंगला वनपरिक्षेत्र म लगभग 7 करोड़ के लागत वला हाथी रेस्क्यू सेंटर के निर्मान करे जात हे। फेर अभु तक एकर निर्मान नइ हो सके हे। हाथी आए दिन किसान मन के फसल अऊ घर ल नुकसान पहुंचात हे, उहें कई दरी हाथी के चपेट म आए ले कतको झन के मउत हो गे हे। संग ही केरल ले छत्तीसगढ़ म लाय गए कुमकी हाथी ल घलो रेस्क्यू सेंटर म लाए जाना हे, फेर रेस्क्यू सेंटर के निर्मान के काम अभु तक अधूरा पड़े हे। फेर जिला के कलेक्टर जल्दी ही रेस्क्यू सेंटर बनाय के दावा करत हे।
भारत बछर 2030 म कइसे हो? एकर बर अभिलाष साइकिल यात्रा करत कवर्धा पहुंचिस
भारत बछर 2030 म कइसे हो? एकर बर एक सॉफ्टवेयर इंजीनियर अभिलाष अऊ पंकज मल साइकिल यात्रा म निकले हें। दून्नों झन यात्रा गुजरात के कच्छ ले ओडिशा के पुरी तक 3 हजार किमी के यात्रा ल 30 दिन म पूरा करे के लक्ष्य राखे हे। जेमें दून्नों अब तक 2 हजार किमी ले ज्यादा के दूरी तय कर ले हे। एमें एक युवक अभिलाष साइकिल यात्रा करत कवर्धा पहुंचिस, जिहां लोगन मन ओकर स्वागत करिन अउ ओकर मुहिम के तारीफ करिन।


text:
रायपुर। पत्थलगड़ी बिवाद ल लेके सीएम रमन सिंह बयान देत कहिस कि कुछु धर्मांतरन करइया लोगन मन अपन निजी फायदा बर आदिवासी मन ल बांटे के प्रयास करत हें। ओहर कहिस कि एकर ले पहिली झारखंड म घलो अइसन कोसिस हो चुके हे। आप मन ल बता दन कि मंगलवार के घलो सर्व आदिवासी सनातन समाज ह पत्थलगड़ी के बिरोध करिस अऊ धर्मांतरन करइया वाला ईसाई मन के आरक्षन खत्म करे के राष्ट्रपति ले मांग करिन। आदिवासी संगठन के एक-दूसर के खिलाफ खड़ा होए ले जिला के सियासत अऊ आपसी तालमेल बिगड़े के संभावना बढ़त हे, फेर एला रोके बर प्रसासन अऊ पुलिस अलर्ट हे।
कुछु लोगन मन अपन निजी फायदा बर आदिवासी मन ल बांटे के प्रयास करत हे
रायपुर। पत्थलगड़ी बिवाद ल लेके सीएम रमन सिंह बयान देत कहिस कि कुछु धर्मांतरन करइया लोगन मन अपन निजी फायदा बर आदिवासी मन ल बांटे के प्रयास करत हें। ओहर कहिस कि एकर ले पहिली झारखंड म घलो अइसन कोसिस हो चुके हे। आप मन ल बता दन कि मंगलवार के घलो सर्व आदिवासी सनातन […]


text:
रायपुर । प्रधानमंत्री नरेन्द्र मोदी ह छत्तीसगढ़ म तेजी ले होवत विकास बर आज मुख्यमंत्री डॉ. रमन सिंह के तारीफ करत कहिन के जउन राज्य के निर्मान के पीछू तत्कालीन प्रधानमंत्री अटल बिहारी वाजपेयी के विजन हे, राज्य के मनखे मन के कठोर परिश्रम हे, ओ राज्य ल तेज गति ले आगू बढ़त देखना एक सुखद अनुभव हे। श्री मोदी ह कहिन कि अटल जी के विजन ल मोर मितान रमन सिंह पूरा मेहनत के संग आगू बढ़ावत हे। हर पइत वो कोनो नवा कल्पना अऊ नवा योजना, नवा उत्साह अऊ उमंग के संग मोर तीर लेके आथें अऊ ओला लागू करके सफलता के शिखर तक पहुंचाथें। उमन डॉ. रमन सिंह ल यशस्वी अऊ लोकप्रिय मुख्यमंत्री बताइस। श्री मोदी ह बस्तर संभाग के मुख्यालय जगदलपुर ल आज घरेलू विमान सेवा ले जोड़े जाय के उल्लेख करत कहिन -कई बछर पहिली बस्तर के पहिचान सिरिफ बम, बंदूक अऊ पिस्तौल के नाम म होत रहिस, फेर आज जगदलपुर के पहिचान हवाई अड्डा ले घलोक होए लगे हे।
श्री मोदी ह कहिन -कहूं विकास करना हे, प्रगति करना हे, तो सांति अऊ कानून व्यवस्था घलोक बहुत जरूरी हे। डॉ. रमन सिंह ह एक तरफ सांति अऊ स्थिरता कायम करे म बल देहे हें, उन्हें दूसर तरफ उमन छत्तीसगढ़ ल आगू बढ़ाए बर नवा कल्पना मन के संग विकास यात्रा के घलोक आयोजन करे हें। श्री मोदी ह छत्तीसगढ़ म केन्द्र अऊ राज्य के कई ठन योजना मन अऊ उपलब्धि मन के उल्लेख करत कहिन कि- नवा छत्तीसगढ़ साल 2022 म नवा भारत के मार्ग प्रशस्त करही। उमन आमसभा म छत्तीसगढ़ के जनता के संग कई बरिस जुन्ना संबंध ल सुरता करत कहिन -ये क्षेत्र मोर बर नवा नो हे। छत्तीसगढ़ जब मध्यप्रदेश के हिस्सा रहिस, तब मैं इहां टू-व्हीलर म घलोक आवत रहेंव। तब ले अब तक छत्तीसगढ़ ले मोर कोनो दूरी नइ हे। कहूं पाछू 25 बछर म एको साल अइसे नइ गीस, जब मोर इहां आना नइ होउ होवय। इहां के कोनो जिला अइसन नइ हे, जिहां मैं नइ गए होंवव। श्री मोदी ह आमसभा म मवजूद विशाल जनसमूह के माध्यम ले छत्तीसगढ़ के ढाई करोड़ जनता ल अपन सुभकामना दीन। उमन कहिन -आज ले दू महीना पहिली घलोक मैं छत्तीसगढ़ आए रहेंव, वो तको 14 तारीक रहिस अऊ आज घलोक 14 तारीक हे। मोला दुबारा इहां के जनता के आसीर्वाद मिले हे।
रायपुर । प्रधानमंत्री नरेन्द्र मोदी ह छत्तीसगढ़ म तेजी ले होवत विकास बर आज मुख्यमंत्री डॉ. रमन सिंह के तारीफ करत कहिन के जउन राज्य के निर्मान के पीछू तत्कालीन प्रधानमंत्री अटल बिहारी वाजपेयी के विजन हे, राज्य के मनखे मन के कठोर परिश्रम हे, ओ राज्य ल तेज गति ले आगू बढ़त देखना एक सुखद अनुभव हे। श्री मोदी ह कहिन कि अटल जी के विजन ल मोर मितान रमन सिंह पूरा मेहनत के संग आगू बढ़ावत हे। हर पइत वो कोनो नवा कल्पना अऊ नवा योजना, नवा उत्साह अऊ उमंग के संग मोर तीर लेके आथें अऊ ओला लागू करके सफलता के शिखर तक पहुंचाथें। उमन डॉ. रमन सिंह ल यशस्वी अऊ लोकप्रिय मुख्यमंत्री बताइस। श्री मोदी ह बस्तर संभाग के मुख्यालय जगदलपुर ल आज घरेलू विमान सेवा ले जोड़े जाय के उल्लेख करत कहिन -कई बछर पहिली बस्तर के पहिचान सिरिफ बम, बंदूक अऊ पिस्तौल के नाम म होत रहिस, फेर आज जगदलपुर के पहिचान हवाई अड्डा ले घलोक होए लगे हे।


text:
महासमुंद। लड़की-लड़का दूनों झन बालिग हें, दूनों झन एक दूसर ला पसंद घलो करत रिहिन, दूनों के गोतियारी घलो अलग-अलग हे, दूनों झन अपन-अपन घर-परिवार के सहमति अउ उंकर मौजूदगी म आर्य समाज रायपुर म आदर्श बिहाव घलो कर डरिन। फेर ए बिहाव ह अईसे लागथे कि समाज के मुखिया मन आंखी ल ततेर दिस। […]
रायपुर। लोकसभा चुनाव ल लेके भाजपा ह तइयारी सुरू कर दे हे। इहीं ल लेके आज पत्रकार मन ले चर्चा करत हुए छत्तीसगढ़ भाजपा के प्रभारी अनिल जैन ह विवादित बयान दे डारिस। देख बाद विवाद के स्थिति बनगे। अउ पत्रकार मन ह पत्रकार वार्ता के बहिष्कार कर दीस। दरअसल, आज दुपहर एकात्मक परिसर म […]
बिलासपुर। जांजगीर जिला मुख्यालय के वार्ड 10 तलवा पारा मोहल्ला म रहइया एक परिवार के बहिस्कार सिरिफ एखर सेती करे दे गेहे के परिवार के मुखिया ह मोहल्ला म एक मउत होय के बाद मदद के रूप म 10 रुपिया अउ एक किलो चावल नइ देय हे। अब ए परिवार के हुक्का-पानी घलो मोहल्ला म […]


text:
सियान स्वतंत्रता सेनानी हमन ला बताथे, “हमन तम्बू भीतरी बईठे रहेन, वो मन वोला चीर के गिरा दीन. हमन तबले बइठे रहेन,” वो मं हमर ऊपर पानी फेंकिन. भुइंया ला ओद्दा कर दीन, जेकर ले हमन ला बईठे मं तकलीफ होवय. एकर बाद घलो हमन बईठे रहेन. फेर एकर बाद, जब मंय पानी पिये ला बहिर निकलंय अऊ नल के आगू झुकेंय, त वो मन मोर मुड़ी ऊपर वार करिन, जेकर ले मोर खोपड़ी टूट गे. मोला तुरते अस्पताल ले जाय गीस.”
बाजी मोहम्मद भारत के आखिरी बाहंचे स्वतंत्रता सेनानी मन ले एक झिन आंय - राष्ट्रीय स्तर मं मान्यता प्राप्त उन चार धन पांच स्वतंत्रता सेनानी मनन ले एक, जेन ह ओडिशा के कोरापुट इलाका मं अभो तक ले जींयत हवयं. वो ह 1942 बछर के अंगरेज अतियाचार के बात नई करत हवय. (हालाकि, ओकर करा ये बारे मं बताय ला बहुतेच कुछू हवय) फेर वो हा आधा सदी बाद, साल 1992 मं बाबरी मस्ज़िद ला तोड़े जाय बखत अपन ऊपर होय हमला के बारे मं बतावत रहिस. “मंय उहाँ 100 सदस्य वाले शांति टीम के एक ठन हिस्सा के रूप मं मौजूद रहेंव.'' फेर ये टीम ला घलो छोड़े नई गीस. जिनगी के 75 बछर पुरा कर चुकय सियान गांधीवादी सेनानी ला अपन मुड़ी के घाव सेती 10 दिन तक ले अस्पताल मं अऊ महिना भर तक ले बनारस के एक ठन आश्रम मं पड़े रहे ला परिस.
जेन बखत वो ह अपन ऊपर गुजरे ला बतावत रहिस, तेन बखत ओकर चेहरा मं गुस्सा के कऊनो चिन्हा नजर नई आवत रहिस. राष्ट्रीय स्वयंसेवक संघ धन बजरंग दल के ख़िलाफ़ घलो कऊनो किसिम के घिन के भाव ओर भीतर देखे मं नई आवत रहिस, जेन मन ओकर ऊपर हमल करिन. वो हा सिधवा सियान मइनखे आय, जेन ह हमेसा मुच मुचावत रहिथे. वो हा गाँधी के पक्का भगत आय. वो हा अइसने मुसलमान आय जेन हा नबरंगपुर मं गौ-हत्या विरोधी लीग के मुखयाई करत रहिस. “हमला होय के बाद बीजू पटनायक मोर घर आइस अऊ बनेच बगियाईस. वो हा ये बात के चिंता करत रहिस के मंय ये उमर मं घलो शांतिपूर्ण प्रदर्सन मं हिस्सा लेवत हवंव. पहिले घलो, जब मंय 12 बछर तक ले स्वतंत्रता सेनानी मन ला मिलेइय्या पेंशन ला स्वीकार नई करे रहेंव, वो बखत वो हा मोला डांटे रहिस.”
बाजी मोहम्मद ह ठन नंदावत जात आदिवासी कबीला के बांहचे रंगीन हिस्सा जइसन आय. भारत के गाँव मन के अनगिनत मइनखे मन अजादी बर निछावर हो गेंय. फेर जऊन पीढ़ी देस ला इहाँ तक ले आइस तेन ह धीरे-धीरे खतम होवत जावत हे, ये मन ले जियादा मन के उमर 80 धन 90 पार हो चुके हवय. बाजी के उमर 90 के तीर हवय.
''मंय 1930 के दसक मं स्कूल मं पढ़त रहेंव, फेर मैट्रिक ले आगू पढ़ नई सकेंव. मोर गुरु सदाशिव त्रिपाठी रहिस जेन हा बाद मं ओडिशा के मुख्यमंत्री बनिस. मंय कांग्रेस पार्टी मं सामिल हो गेंय अऊ एकर नबरंगपुर साखा के अध्यक्ष बनेंय (तेन बखत घलो वो हा कोरापुट जिला के हिस्सा रहिस). मंय इहाँ कांग्रेस के 20 हजार सदस्य बनायं. अऊ ये हा सत्याग्रह बर सबले बने जगा साबित होईस.”
फेर जेन बखत हजारों लोगन मन कोरापुट डहर मार्च करत रहिन, बाजी मोहम्मद ह कऊनो दूसर डहर जाय ला धरिस. ''मंय गांधी जी करा गेंय. मोला वोला देखना रहिस.'' एकरे सेती वो ह “एक ठन साइकिल धरिस, अपन संगवारी लक्ष्मण साहू ला संग मं लीस, जेब मं कऊनो पइसा नई रहिस, अऊ इहाँ ले रइपुर चले गेंय.” 117 कोस (350 किलोमीटर) दुरिहा, वो घलो कतको मुसकिल वाले पहाड़ी के रद्दा ले होके. “उहाँ ले हमन वर्धा बर ट्रेन मं बइठेन अऊ सेवाग्राम पहुंचेन. ओकर आश्रम मं कतको महान लोगन मन रहिन. हमन हैरान रहेन अऊ चिंता घलो. का हमन कभू ओकर ले मिले के मऊका पा सकबो? लोगन मन कहिन ओकर सचिव महादेव देसाई ले पूछ लेवव.
''देसाई ह हमन ला कहिस के हमन ओकर ले संझा 5 बजे बात करव, जेन बखत वो हा सैर करे बर निकरथें. ये बने होही, मंय सोचेंव, फुरसथहा भेंटघाट होही. फेर वो हा बहुत तेज चलय. मोर दऊड़ बरोबर ओकर चले ह रहिस. आखिर मं, जब मंय वोला धरे पाय मं नकाम हो गेंय, त मंय ओकर ले बिनती करेंय; किरपा करके ठहिर जाव; मंय सिरिफ तुमन ला देखे सेती ओडिशा ले चल के इहाँ तक ले आय हवंव.
वो हा बड़े मंजा लेवत कहिथे: ‘तंय का देखे ला चाहत हवस? मंय घलो एक झिन मइनखे अंव, दू हाथ, दू गोड़, दू आंखी. का तंय ओडिशा मं एक झिन सत्याग्रही हवस?’ मंय जुआब देंय के मंय अइसने बने के परन करे हवंव.
'' 'जाव', गांधी ह कहिस. 'जाव लाठी खाव. देस बर निछावर हो जाव.’ हफ्ता बाद, हमन इहाँ वो सब करे बर लहुंट गेन, जइसने के वो हा हमन ला आदेस देय रहिस.” बाजी मोहम्मद ह युद्ध-विरोधी आंदोलन के रूप मं नबरंगपुर मस्ज़िद के बहिर मं सत्याग्रह करिस. ये आरोप मं वोला, ''जेल मं 6 महीने काटे ला परिस अऊ 50 रुपिया डांड भरे ला परिस. वो बखत ये ह बहुत बड़े रकम होवत रहिस."
एकर बाद अऊ घलो कतके घटना मं होईन. एक घाओ, जेल मं, पुलिस ऊपर हमला करे बर लोगन मन जुरियागे.मंय माझू मं आके एला रोक देंय 'मरबो, फेर मारबो नईं,’ मंय कहेंव.''
''जेल ले बहिर आय के बाद, मंय गांधी ला लिखंय: ‘अब का?’ अऊ ओकर जुवाब अइस: ‘दुबारा जेल जाव’. मंय वइसनेच करेंव. ये पईंत चार महिना बर, फेर तीसर दरी, वो मन हमन ला गिरफ़्तार नई करिन. एकर सेती मंय गांधी ले फिर पूछेंय: ‘अब का?’ अऊ वो ह कहिस: ‘इहीच नारा के संग लोगन मन करा जाव.’ सों अब हमन हरेक घाओ 20-30 लोगन मन के संग 20 कोस पइदल रेंगत गाँव-गाँव जावन, एकर बाद भारत छोड़ो आंदोलन के समे आगे, अऊ जिनिस मन बदल गें.”
''25 अगस्त, 1942 मं हम सब लोगन ला गिरफ़्तार करके जेल मं डाल देय गीस. नबरंगपुर के पपरंडी में पुलिस ह गोली चलाईस, जेकर कारन तमाम लोगन मन उहिंचे मारे गीन. कतको झिन घायल होय के सेती बाद मं मर गीन. 300 ले जियादा लोगन घायल होय रहिन. कोरापुट ज़िला मं हज़ार ले जियादा लोगन मन ला जेल जाय ला परिस. कतको लोगन मन ला गोली मार दे गीस धन फांसी मं लटका देय गीस. कोरापुट मं 100 ले जियादा शहीद हो गेंय. वीर लखन नायक (प्रसिद्ध आदिवासी नेता, जेन ह अंगरेज मन ले लड़े रहिस) ला फांसी दे दे गीस.”
प्रदर्शनकारी मन ऊपर करे गे अतियाचार ले बाजी के खांद ह डोल गे रहिस. ''तब मंय कोरापुट जेल मं पांच बछर काटेंव, उहाँ मंय लखन नायक ला देखे रहंय, जिहां ले बाद मं वोला ब्रह्मपुर जेल भेज देय गीस.वो हा मोर आगू के कोठरी मं रहिस, अऊ जब ओकर फांसी के आदेश आइस तेन बखत मंय ओकरे संगेच्च रहंय. तुम्हर परिवार ला का बताहूँ, मंय ओकर ले पूछे रहेंव. वो ह कहिथे के मोला कऊनो चिंता नई ये, ’वो हा जुवाब दीस. ‘सिरिफ ये बात के दुख हवय के मंय वो स्वराज ला देखे बर बाहंचे नई रहहूँ, जेकर बर हमन ये लड़ई लड़ेन’.”
फेर बाजी ह ये बखत ला जरुर देखिस. वोला स्वतंत्रता दिवस ले ठीक पहिली रिहा कर दे गीस - “नवा अजाद देस मं चले बर” ओकर कतको संगी, जेन मं भावी मुख्यमंत्री सदाशिव त्रिपाठी घलो रिहिस,” सब्बो 1952 के चुनाव मं, जेन हा अजाद भारत मं पहिली पईंत होय रहिस, विधायक बन गीन.” फेर बाजी कभू चुनाव नई लड़ीस. बिहाव नई करिस.
“मोला सत्ता धन पद के लोभ नई रहिस,” वो हा बताथे. “मंय जनत रहेंव के मंय दूसर तरीका ले सेवा कर सकत हवंव, जइसने गाँधी हमन ले चाहत रहिन.” वो कतके दसों साल ले पक्का कांग्रेसी रहिस. फेर, अब मंय कऊनो पार्टी मं घलो नई हवंव. बिना पार्टी वाला अंव.”
वो हा अइसने कऊनो काम ला नई रोकिस जेकर बारे मं वो सोचय के एकर रिश्ता आम जनता ले हवय. सुरु ले ही “मंय 1956 मं विनोबा भावे के भूदान आंदोलन ले जुर गेंय.” वो ह जयप्रकाश नारायण के कुछेक आंदोलन के घलो समर्थक रहिस.'' वो 1950 के दसक मं इहां दू घाओ रुके रहिस. कांग्रेस हा वोला कतको खेप चुनाव लड़े बर कहिस. ''फेर मंय, सत्ता-दल ले अधिक सेवा-दल रहेंय.''
स्वतंत्रता सेनानी बाजी मोहम्मद बर गांधी से भेंट “लड़ई के सबले बड़े इनाम रहिस. एकर ले जियादा अऊ का चाही?” महात्मा गांधी के प्रसिद्ध विरोध मार्च मन ले एक मं अपन फोटू हमन ला दिखावत ओकर आंखी डबडबा जाथे. ये ओकर खजाना आय, वो हा भूदान आंदोलन के बखत अपन 14 एकड़ ज़मीन ला दे दीस. अजादी के लड़ई के बखत ओकर सबले पसंदीदा समे? वोमन ले हरेक. फेर जाहिर हे, सबले सुंदर समे रहिस महात्मा ले भेंट, ओकर आवाज सुने के. वो हा मोर जिनगी के सबले बड़े समे रहिस. सिरिफ एक पछतावा हवय, एक देस के रूप मं हमन ला कइसे होना चाही, एकर जो सपना वो हा देखे रहिस वो हा अभू तक ले पूरा नई होय हवय.”
वो सुन्दर हंसी वाला, वास्तव मं एक सिधवा अऊ सियान मइनखे आंय. अऊ ओकर डोकरा खांद मं बलिदान के चिन्हा नज़र मं आवत हवंय.
तस्वीरें: पी साईनाथ
ये लेख सबले पहिली
द हिन्दू
अखबार मं 23 अगस्त, 2007मं प्रकासित होय रहिस.
ये कड़ी के अऊ कहिनी मन ला पढ़व :
जब 'सालिहान' ह अंगरेज मन ले मचाईस रार
अजादी मं पनीमारा के पइदल सिपाही – 1
अजादी मं पनीमारा के पइदल सिपाही – 2
शेरपुर: बड़े बलिदान के नानकन सुरता
गोदावरी: पुलिस ल अभिन ले रार मचाय के अगोरा हवय
सोनाखान: जब वीर नारायण दू पईंत मरिस
कल्लियास्सेरी: अजादी के अतके बछर बाद घलो चलत हवय लड़ई
अनुवाद: निर्मल कुमार साहू


text:
बइला के पीरा – भगवान शंकर के सवारी नंदी बइला के पूजा सबोझन करथें। भगवान ला खुस करे बर पहिली नंदी ला पूजथें। मंय बइला अब्बड खुस रहेव के मेहा नंदी के वंसज आंव, तव कलयुग म मोर पूजा भले नइ होही फेर दाना-पानी तो बने मिलही।
छत्तीसगढ़ म पोरा के दिन बइला के पूजा करथें। गांव के कोठा म हमुमन जगा पात रेहेन। मालिक बने दाना-पानी, पैरा-भूसी हमन ला देवय। तरिया-नदिया म नहवावंय। मालिक के अतेक सेवा के करजा ला हमन नांगर चला के छुटन अउ मालिक थके हारे बइला के तेल लगा के मालिस तको करय।फेर, जइसे-जइसे बिकास होत गिस। खेती म घलो नवां-नवां साधन आ गिस। गांव के दइहान ले सब गाय, बइला, भइंस-भइंसा अपन-अपन घर कोती जात रहेन तब मोर गोड़ ठिठक गे। सरपंच ह बतात रहिस – सहर ले टेक्टर लानहूं अउ खेत ह जल्दी-जल्दी जोता जही, फेर बइलामन के का काम। मोला अइसे लगिस कान म कोनो तात-तात तेल डाल दिस। कोठा म आय के बाद चुपचाप अपन जगा म बइठ गेंव फेर आंखी के कोरा म आंसू देख के सबो गाय, भैंस अउ मोर जोड़ीदार मोती ह पूछे लागिस का होगे हीरा? बने नइ लगत हे का? कइसे रोत हस?
का बतातेंव अपन दुख ल। फेर दु:ख बांटे ले कम होते कहिथें, तव महु कहेंव -भइगे मोती हमन के दाना-पानी अब बंद हो जही लागथे। किसान ह टेक्टर लानही फेर हमन ल निकाल दिहीं। कहां जाबो मोती? बात ह आए-गेे होगे।
एक महीना के गे ले, मालिक के दुवारी म नवा टेक्टर खड़ा होगिस। एक दिन दूसर गांव के किसान ह अइस अउ मालिक हीरा-मोती के नांद ले गेरूवा खोल के वोकर हाथ म दे दिस। हीरा-मोतीमन अपन गोड़ ला बांध लिन, मालिक कहुं हमर भाखा समझतिस तव हमर पीरा ल जानतिस। दूनों आंखी म पानी डबडबागिस अउ कहत-रहिन मालिक तैं अपन अंगना के खुंटी म हमन ल बंधे रहन दे, दाना-पानी घलो झन दे फेर अपन दुवारी ले हमन ल बिदा झन कर।नवां गांव म नवां किसान ह हीरा-मोती ल चरे बर छोड़ देत रहिस। वोमन सब गाय भइंसी से मिलत- मिलत म नवां बात पता चलिस के गांव के सब किसान बइलामन ल बेचत हें। खेती किसानी के काम ल टेक्टर ले करहीं। हीरा-मोती मन म पथरा रख के सच ला स्वीकार लिन। वोमन के देखते-देखत गांव ह एकदम बदल गे। अब कोठा म गाय अउ भइंसीभर बंधाय रहेय। वहू दूध देत ले तहां तो कोठा म गाय अउ भइंस के का काम! कोनो-कोनो जगा तो कसई ल बेचे के खबर घलो मिलय।
बइला-भइंसा के पीरा ल सुनइया कोनो नइ रहिन। मोटर-गाड़ी के आवाज म वोमन के रंभाय के आवाज ह धीरे-धीरे दब गे। हमुमन परिस्थिति ले समझौता करे बर जान डरेन। जुठा-काठा, मैला जेन मिलही तेन ल खा के जिये बर परही। मनखे तो अपन सुख बर दाई-ददा ल धोखा देथें। फेर, हमन तो जानवर आन। हमर एक बात ल मनखे गांठ बांध लंय। एक दिन परदूसन के जहर ले खेती-किसानी, फसल, गांव बरबाद हो जही। तब हमन ल सुरता करहीं। फेर, हमन रहिबोन ते नंदा जबोन, भगवान जानही।


text:
छत्तीसगढ़ के पहली तिहार ‘‘हरेली’’
छत्तीसगढ़ मा किसान मन के पहली तिहार के शुरूआत हरेली तिहार ले होथे। ये तिहार ला किसान मन खेती के बोआई, बियासी के बाद मनाथे। जेमा नागर, गैंती, कुदाली, फावड़ा ला चक उज्जर करके औउ गौधन के पूजा-पाठ करथे संग मा कुलदेवी-देवता, इन्द्र देवता, ठाकुर देव ला घलो सुमरथे। ये दिन किसान मन पर्यावरण बनाये राखे बर और सुख-शांति बनाये रखे के प्रार्थना करथे। बैगा मन रात में गांव के सुरक्षा करे बर पूजा-पाठ करथे। धान के कटोरा छत्तीसगढ़ महतारी ला किसान मन खेती-किसानी के उन्नति और विकास बर सुमरथे।
ये बखत हरेली तिहार में खुशहाली बढ़हिस हे जब छत्तीसगढ़ के मुख्यमंत्री श्री भूपेश बघेल हा गढ़बो नवा छत्तीसगढ़ राज्य के सपना ला सच करे बर छत्तीसगढ़ के पहली तिहार ‘‘हरेली’’ मा सामान्य छुट्टी देके प्रदेश के सबो लोगन ला भेंट दीस हे। मुख्यमंत्री हा सरकार बने के तुरंत बाद किसान मन के किसानी करजा ला माफ करिस हे। धान खरीदी ला 2500 रूपया प्रति क्विंटल करीस, कृषि भूमि के अधिग्रहण में 4 गुना मुआवजा के नियम बनाईस। एखरे साथ नरवा-गरवा-घुरवा औउ बारी के योजना चालू करके किसान मन बर उखर नदाये लोक संस्कृति औउ पारंपरिक चिन्हारी ला वापस लाईस हे। किसान मन ला ऐखर ले आर्थिक मजबूती मिलही। ये दरी हरेली तिहार छत्तीसगढ़ी संस्कृति के नवा कलेवर में नजर आही। प्रदेश में हरेली तिहार में सबे जिला मा विशेष आयोजन कर पकवान बनाये औउ आनी-बानी के खेल कराये जाही। नदाये तिहार ला अब सबो लोग-लईका मन जानए औउ मनाये येखर बर तिहार मन छुट्टी ला लागू करे गेहे।
ये दिन गांव-देहात में घरो-घर गुड़-चीला, फरा के संग गुलगुला भजिया, ठेठरी-खुरमी, करी लाडू, पपची, चैसेला, औउ भोभरा घलो बनाए जाथे, जेखर ले हरेली तिहार के उमंग ला दुगुना कर देथे। ये साल हरेली अमावस्या गुरूवार के पड़त हे, किसान मन अपन किसानी औजार के पूजा-पाठ कर गाय-बैला ला औषधि खवाये जाथे, ताकि वो हा सालभर स्वस्थ्य रहाय। गांव-देहात के संगे-संग शहर मन डाहर घलो हरेली तिहार मनाये जाथे। ऐसे माने जाथे कि हरेली तिहार बर खेती-किसानी के पहली काम हा पूरा हो जथे। यानी बोआई, बियासी के बाद किसान औउ गरवा मन आराम करथे। ये दिन गाय-गरवा मन ला बीमारी ले बचाय बर बगरंडा और नमक खवाय जाथे औउ आटा मा दसमूल-बागगोंदली ला मिलाके घलो खवाथे।
हरेली के दिन लोहार औउ राऊत मन घरो-घर मुहाटी मा नीम के डारा औउ चैखट में खीला ठोंके जाथे। मान्यता हे कि ऐसे करे ले ओ घर में रहैय्या मन के अनिष्ट ले रक्षा होथे। हरेली अमावस्या ला गेड़ी तिहार के नाम से घलो जानथे। ये दिन लईका मन बांस में खपच्ची लगाकर गेड़ी खपाथे। गेड़ी मा चढ़कर लईका मन रंग-रंग के करतब घलो दिखाते औउ लईका मन अपन साहस और संतुलन के प्रदर्शन घलो करथे। गांव मा लईका मन बर गेड़ी दौड़, खो-खो, कबड्डी, फुगड़ी, नरियल फेक खेल के आयोजन घलो करे जाथे।
खेती किसानी के पहली काम-बुआई औउ बियासी के बाद किसान भाई मन पानी औउ चीखला में खेत जाए बर गेड़ी बनाथे। ऐसे माने जाथे कि ऐखर ले सांप, बिच्छी, कीड़ा-मकोड़ा ले डर नहीं रहाय। छत्तीसगढ़ के पहली हरेली तिहार ले तिहार मन चालू हो जथे। एक के बाद एक तिहार आथे, जेमा हरेली तीज, नागपंचमी, राखी, कृष्ण जन्माष्टमी, तीजा, गणेश चैथ, श्राद्ध पक्ष प्रारंभ, नवरात्री, दशहरा, करवा चैथ, धनतेरस, दिवाली आथे। सबो तिहार ला छत्तीसगढ़ मा बड़े धूमधाम और जुरमिल के मनाये जाथे। ये दिन सबोझन ला खेती-किसानी औउ हरयाली ला बचाये बर कीरिया खाना चाही, तभे तो उपज बढ़ही औउ सबे सुखी रिही। जय छत्तीसगढ़ महतारी।
लेख – तेजबहादुर सिंह भुवाल


text:
रायपुर। देश भर म मदर्स डे मनाए गिस हे। ये बीच म रायपुर के कलेक्टर अउ सबसे लोकप्रिय आईएएस अफसर ओपी चौधरी ह घलो अपन मां ल मदर्स डे म अपन अंदाज म शुक्रिया कहत हुए विश करिस।
कलेक्टर चौधरी फेसबुक म एक पोस्ट करत हुए ना सिरिफ मां ल सलाम करिस बल्कि उमन ह वो राज घलो खोलिस जेखर वजह ले प्रदेश ल पहिली युवा कलेक्टर मिलिस ।
ओपी चौधरी के आईएएस अफसर बने के पीछू के बड़े वजह असल म उखर मां हे। दरअसल उंखर पिता के निधन के बाद मां ह ओपी चैधरी ल अनुकंपा नियुक्ती म सरकारी नौकरी करे बर मना करत हुए कहिन कि आईएएस की तैयारी म वो ह समय देवय। येखर ले इंस्पायर होके ओपी चौधरी ह आईएएस बनके मां के सपना ल पूरा करिस।
कलेक्टर ओपी चौधरी ह फेसबुक म लिखे
मोर माँ… जब मैं ह 12वीं पढ़े तो मोर पिता जी के जगह म मोला अनुकम्पा म शासकीय नौकरी मिल सकत रहिन हे, लेकिन ४थी पढ़े गाँव बायंग जिला रायगढ़ म रहइया मोर माँ कौशल्या ह मोला अनुकम्पा के नौकरी बर मना करिस अउ आईएएसS तैयारी करे बर कहिस, ताकि मैं समाज बर कुछु कर सकव,उंखर प्रेरणा विज़न दूरदर्शिता अउ मजबूत व्यक्त्तिव ल आज प्रनाम।


text:
नवनीत शुक्ला, मुंगेली । आज सावनाही पहिली सोमवार हे । आज भगवान भोलेनाथ के आज ले उपवास चालू हो गे ।
सावन के चालू होत ही हर कोति ले महादेव के जयकारा चालू हो जाथे । शिव भक्त मन जयकारा लगात मंदिर म अभिसेक बर जाथे । अमरकंटक, बेलपान, भोरम देव के शिव मंदिर म कांवरिया मन कावर धर के महादेव के जयकारा लगात जाथे ।
आज बिहिनिया ले खर्राघाट, नंदी चउक के मंदिर म श्रद्धालु मन के भीड़ रहिस । महादेव के जयकारा के संग , जलाभिषेक अउ बेलपान
ले के पूजा करिस । कांवर म जल भर के लइकन, सियान, सब महादेव के दरबार बर निकलिस ।
आज सावन के पहिली सोमवार होय के कारन शिव मंदिर तक म सजावट सुरू हो गे हे । सावन म सावन झूला के उत्सव तक मनाये जाथे । जेमा महिला मन बढ़ चढ़ के हिस्सा लेथे ।
नवनीत शुक्ला, मुंगेली । आज सावनाही पहिली सोमवार हे । आज भगवान भोलेनाथ के आज ले उपवास चालू हो गे ।


text:
सोमवार, 22 सितंबर 2014
// महतारी अउ बहिनी बर पाती //
सतनाम धरम के मनईया जम्मों दाई अउ बहिनी मन ले चरण स्पर्स करत, हुलेश्वर जोशी के बिनती हवय कि आप अइसन बेटा बेटी ल जनम देवव जेन ह सतनाम धरम के परम्परा ल आगु बढाये खातिर संत रूप म भंवसागर ल तार देवय, दुनिया भर म सतनाम धरम ल किर्ति परदान करा सकंय l आपन ले बिनती हवय आप अपन कोख के जनम देय अंश ल शाकाहार, परोपकार, दयावान अउ धरमवान बनाये के जतन करव जेकर ले विश्व के महान संतजनों के सतनाम धर्म को पुनस्थापित करे म आपके योगदान मिल सकय l अपन अंश ल सत्यकरम करे खातिर परेरित करव, सतनाम धरम के संस्थापक परमपुज्यनीय गुरूघासी दास के बताये रस्दा म चले के ताकत अउ परेरना देवव l आपन अपन देवीय ताकत ल जानव कि आप अपन गरभ के भीतरी म, कोख म अपने जइसे मनखे ल गढ सकथव त ऐहु बात त गांठ धरके बांध लव आपन अपन गरभ के भितरीम ओकर जिनगी के रस्दा धलो निरधारित कर सकत हव अउ ओकर जीनगी के आवसियकता ल निरधारित करके ओकर अंतस म गियान ल पिरो सकत हव अउ ओला ताकत दे सकत हव l हे दाई बहिनी होव मोर बखाने आपन के उक्त गुण ह सांकेतिक आए असली ताकत ल आपन सुवयम ही जानसकत हव अउ दुसर आदिपुरूष सतनाम l
सतनाम धरम के अनुयायी होए खातिर आपन के करतबिय होतहे कि आप सतनामी समाज ल एक जिम्मेदार अउ सच्चा मनखे/अंश परदान करव l आपके आशिष ले जनम लेवईया अंश ह केवल अउ केवल आपके ही इक्च्छानुसार करतबिय करही, आपके पुन्यपरताप के अनुसार ही आपके अंश के भविशय ह निरधारित होही l एकरे सेती ले मय ह बार-बार आपन के बिनती करत हंव कि आप सतनाम धरम के हित ल धियान धरके ही अपन अंश के निरमान करव l
एक इसतिरी के जीवन कब सुफल होथे :- इसतिरी जनम के सुफलता के समबंध म माता श्यामा देवी अउ सतनाम धरम के संतसमाज ले जेन गियान मिले हवय ओकर अनुसार मय ह आपन ले इसतिरी जनम के सुफलता के बिषय म जानकारी दिये के परयास करत हंव :: एक इसतिरी के जीनगी तबे सुफल होथे जब वो अपन अंश के रूप म बेटी नईते बेटा ल जनम देथे, अंश के निरमान बिना एक इसतिरी के जीनगी बियरथ खईता हो जाथे l जब माता के रूप म कुमाता नई बनय अउ कुपुतर नईते कुपुतरी बने ले अपन अंश ल बचा लेथे, मतलब ओकर अंश ह धरम के रस्दा म चलथे, तबे एक इसतिरी के जीनगी ह सुफल होथे l
परतेय महतारीन ले मोर बिनती हवय कि ओ अपन अंश ल सही रस्दा देखावय अउ धरम के मारग म चलावय l जेन महतारी के अंश ह सत के मारग ल अपन धरम जान लेथे अउ ओकरेच अनुरूप करम करथे, अइसन बेटा/बेटी के महतारी बर अमरलोक म एक उत्तम पद निरधारित हो जोथे l
नारी बर नवा रसदा :- संत समाज म प्रचलित प्रथा के अनुसार नारी जीवन के मरम ल बताये के सुअवसर ह मोर बर बड भागिय के बिसे आए, नारी जीनगी म करना चाही अउ का नई करना चाहि ए बिसे ह महतपुरन आए जेला मय निचे लिखत हंव –
1. परतेक नारी देवी के स्वरूप आए, नारी के सनमान देवी जस करे जाए चाहि नारी ह महतारी, बहिनी, बेटी, बहु या परइसतिही के रूप म होय l
2. नारी जीवन म उत्तम इसथान पति के होथे, ओकर बाद सास-ससुर : माता-पिता : धर्मगुरू /आदि पुरूष : अंश : देवर-ननद : कुल के समस्त सदस्य : समाज : सतनाम धर्म के समस्त अनुयायी और भवसागर के जम्मो जीवन धारी परानी l जबकि विवाहपूर्व माता-पिता के इसथान उत्तम होथे l
3. परतेक नारी ल शाकाहारी होना चाही अउ सतनाम धरम के बारे म समपुरन गियान होना चाही, जेकर ले सुवयम अउ अपन अंश ल धरम के पुरन गियान दे सकय l
4. परतेक इसतिरी ल (विधवा माता/बहन ल छोडके) सदैव सिंगार करना चाही अउ पति के प्रति निसठा रखना चाही l
5. परतेक नारी ल सदा ही धरम रक्षा अनुरूप अंश को जनम देना चाही अउ अपन अंश ल धरमवान बनाये के नियति करना चाही l
6. पति अउ सास-ससुर के सेवा सदा ही करना चाही l
7. सतनाम धरम अउ परमपुज्यनीय गुरूघासीदास के बताये रसदा म चलत अपन जीनगी के जम्मो करम ल करना चाही l
महतारी अउ बहिनी मन बर लिखे पतिया के पठन-पाठन करे ले महतारीन अउ बहिनी के जीनगी अमर हो जाही l
आचार्य हुलेश्वर जोशी
ग्राम- मनकी, पोस्ट साल्हेघोरी,
तहसील- लोरमी, जिला-मुंगेली (छग)
EMozii-for Comments on SATNAM DHARM
The Bharat - Blog
हम भारत के नागरिकों के लिए भारत का संविधान समस्त विश्व के सारे धार्मिक पुस्तकों से अधिक पूज्यनीय और नित्य पठनीय है। यह हमारे लिए किसी भी ईश्वर से अधिक शक्ति देने वाला धर्मग्रंथ है - हुलेश्वर जोशी
निःशूल्क वेबसाईड - सतनामी एवं सतनाम धर्म का कोई भी व्यक्ति अपने स्वयं का वेबसाईड तैयार करवाना चाहता हो तो उसका वेबसाईड निःशूल्क तैयार किया जाएगा।
एतद्द्वारा सतनामी समाज के लोगों से अनुरोध है कि किसी भी व्यक्ति अथवा संगठन के झांसे में आकर धर्म परिवर्तन न करें, समनामी एवं सतनाम धर्म के लोगों के सर्वांगीण विकास के लिए सतनामी समाज का प्रत्येक सदस्य हमारे लिए अमूल्य हैं।
एतद्द्वारा सतनामी समाज से अपील है कि वे सतनाम धर्म की संवैधानिक मान्यता एवं अनुसूचित जाति के पैरा-14 से अलग कर सतनामी, सूर्यवंशी एवं रामनामी को अलग सिरियल नंबर में रखने हेतु शासन स्तर पर पत्राचार करें।


text:
,
खबरीलाल चिंतन चंवरा म अपन गुरू-गंभीर बानी म बोलिस-बजट के समे हे. केन्द्रीय वित्त मंत्री निर्मला सीतारमण लोकसभा म देश के एक अरब ३५ करोड़ जनता बर साल २०२१ के बजट पेस करिस. कतेक बड़े बात हे. एक हम हन भोकवाचंद घर म गिने चुने दस मनखे. आज तक अपन घर के बजट नइ बना पाएन. हम आम मनखे आन. आम मनखे के औकात बजट बनाय के नइ होय पाय. पहिली केहे जाय ‘आमदानी चवन्नी, खरचा रूपल्ली’ अब मुहावरा ल मंहगाई के हिसाब से दुरूस्त करके लिखे अउ बोले बर परही ‘आमदानी दस रूपल्ली अउ खरचा सौ रूपल्ली होगे. चवन्नी, अठन्नी के बजार म ढुलना लगभग बंद होगे हे. मंहगाई के मार से एक रूपिया के साँस अब-तब टूटों, टूटों होवत हे. रूपिया गिरत, हपटत रहिथे. हर बखत रूपिया उपर बजार भारी परथे. कागज के रूपिया फूंकथे त मनखे उड़ा जथे. कोरोना के सेती साल म हर जिनिस के भाव बाढ़गे. बढ़े-दाम उतरथे कहाँ? चढ़ते जथे. रोवइया रोवत रहिथे, हँसइया हाँसत रहिथे. जब जब सरकार मन अपन बजट बनाथें हम ल लगथे एसो हमरो बजट बन जही फेर कतको बखत कोशिश कर के देख डरेंन कोनो साल हमर बजट बनबे नइ करे. हम हाँसन के रोवन? अब हमरो बजट बना दे दीदी. उल्टा-पुल्टा अचानक आ के बजट आमदनी के चटनी पिस देथे.
ये भी पढ़ें :
पूर्ण आत्म-विश्वास
लालबुझक्कड़ किहिस-माननीया केन्द्रीय मंत्री निर्मला दीदी पूरा आत्म-विश्वास के साथ किसान-समस्या, बेरोजगारी, मंहगाई ,कोरोना-संकट, गरीबी, धुकुर-धुकुर करत अर्थव्यवस्था के बीच बजट बनइस. पक्ष-विपक्ष के नेता, अर्थशास्त्री, बैपारी, उद्योगपति आदि मन बजट उपर अपन महान परम्परा के अनुसार विचार परगट करिन. ज्यादातर नेता मन बजट पेस होय के पहिलीच सोच ले रहिथें के बजट उपर का बोलना हे.
ग्वालियर: जेब में पैसे नहीं और करना चाहते हैं प्रतियोगी परीक्षाओं की तैयारी? तो फिर यह खबर आपके लिए ही है
Chhattisgarh Assembly का विशेष सत्र कल से, CM Baghel बोले-Adivasi Reservation के लिए सत्र महत्वपूर्ण
Narottam Mishra का Bharat Jodo Yatra को लेकर Kamal Nath पर तंज| Latest News | Rahul Gandhi | MP News
चोरों का पीछा करने निकली थी पुलिस, हाथ लग गए एटीएम में सेंध लगा रहे शातिर बदमाश
बड़ा ऐलान : मध्य प्रदेश के पेंशनर्स को मिलेगी अब 5 फीसदी ज्यादा महंगाई राहत
Shivpuri: जन्मदिन की पार्टी से पहले घर के आगे रेत के टीले में दबे मिले दो जिंदा बम, मचा हड़कंप
Morena: Customer से मांगा बिजली बिल तो कर्मचारियों पर कर दिया हमला I Latest News | MP News
OMG : पुलिस से लूटे गए एके-47 जैसे हाईटेक हथियारों का इस्तेमाल कर रहे हैं नक्सली
महिला टीचर ने हनुमानजी को दे दी 1 करोड़ से ज्यादा की संपत्ति, बेटा और पति ताकते रह गए
Raipur में अनुकंपा नियुक्ति की मांग को लेकर शिक्षाकर्मियों की विधवाओं प्रदर्शन | Latest Hindi News
MP : वी डी शर्मा के ससुर 67 साल की उम्र में बने कुलपति,गोविंद सिंह ने प्रधानमंत्री को लिखी चिट्ठी
कतको झन मन अपन पार्टी-सुवारथ के चश्मा म बजट ल पढ़थें. बजट समझ म आय चाहे झन आए सत्ता पक्ष शानदार बजट कहिथें. खूब बड़ई करथें. विपक्षी दल के नेता मन बजट के जम के निंदा करथें. तटस्थ समीक्षा के परम्परा खतम होगे. जनता बजट-राजनीति ल का जानें. आम मनखे टुकुर-टुकुर देखथें-पर(दुसरा) के मुहूँ के बात सुनथें? कुल मिलाके अपन हित के हिसाब से बजट पढ़े-सुने बिन बजट के आपरेशन कर डरथें. दु-चार दिन के औपचारिक हल्ला-गुल्ला करना जरूरी होथे. एखर से जनता देखथे, सुनथें के हमर नेता मन कतेक मिहनत करत हें.
चटनी-पिसावत हे
गोबरदास किहिस-आम मनखे के तो भगवान मालिक हे. बड़े-बड़े मन के बीच म ये आम मनखे कहाँ ले आ जथे? छोड़ो ओखर बात. ओखर बर त भगवान सरकार ल प्रेरना देवत रहिथें. मध्यम वर्ग गहूँ के कीरा आय. सरकार कखरो होय ओला पिसाना हे. ओखर लोकतंत्री भाग म इही लिखाय हे. ओहा चटनी बरोबर सुंदर पिसा जथे. चिंवचांव् नइ करय. अभी त सबके आँखी म किसान झूलत हे. केंद्र सरकार घेरी-बेरी बइठका बोलावत हे. हमर संग गोठियाव काहत हे. सरकार किसान-किसान के तंबूरा बजावत हें.
किसान के अलावा …
लालबुझक्कड़ किहिस-किसान के अलावा सरकार ल इन्कम टैक्स देवइया मन के चिंता बिल्कुल नइ हे. किसान अन्नदाता हे. ओखर मान तो होना ही चाही. फेर केवल किसान-किसान के धुन ले जनता मन अब उखड़त हे. जीवन भर टैक्स उपर टैक्स ले के बाद घलो सरकार के भूख नइ मरे. रिटायर वरिष्ठ नागरिक मन ल घलो निचोय बर नइ छोड़े. पछहत्तर( 75) साल के वरिष्ठ नागरिक मन के आमदनी ये बजट म टैक्स फ्री करे के घोषना करे गे हे. होना त ये चाहिए रिहिस के पेंशन आश्रित सबे वरिष्ठ नागरिक मन ल टैक्स मुक्त कर दे जाय. इहाँ मिहनत करइया मिहनत करत हें. अउ फोकट के ठलहा ल सरकार पोसत हे. अंधेर नगरी चौपट राजा कस परम्परा कई-कई दसक ले चले आवत हे.
‘फ्री’ अउ ‘माफ़ ‘कुरसी अस्त्र
गरीबदास किहिस- छूट उपर छुट पवइया मन सरकार ल हुमेंलत हें. टैक्स पटइया मन के पइसा नकली गरीब मन जादा डकारत हें. ‘करजा माफी’ अउ ‘फ्री’ के बीमारी जनता के आदत ल बिगाड़ दे हें. जनता म टैक्स पटाय के आदत डारे बर छोड़ के ‘फ्री अउ माफ़’ अस्त्र कुरसी पाय बर काम म लाय जथे. राजनीति के महापंडित मन जनता के आदत ल ‘फ्री’ करके उनकर घुटना ल कमजोर कर दे हें. उन ल अपन गोड़ म खड़े होय के लइक नइ राहन दे हें. हम त बजट के गहीर म जाना नइ चाहंन. जोंन हे तोंन हे. सस्ता अउ माँहगी के फेर म का परना, सब झेले के आदत परगे हे. हर बजट मन मोहथे. व्इसने यहू बजट मन मोहत हे. मनमोहिनी बंशी बजाय म पूर्व प्रधानमंत्री मनमोहन जी कुशल रिहिन.
गाँव अउ किसान
खबरीलाल किहिस-प्रधानमंत्री नरेंद्र मोदीजी सार बात किहिस-बजट के दिल म गाँव अउ किसान हे. विपक्षी अब बजट के दिल ल देख के बेड फील करत हें. देश के आँखी म किसाने-किसान हे. जोंन किसान नइ हें उन ल किसान बन जाना चाही. किसान अन्नदाता हे. नेता मन किसान ल अपन अपन डाहर तिरना चाहत हें. राजनीतिक पकड़ चलत हे. बड़े-बड़े सूरमा अपन खोपड़ी चिन्तन म खपावत हें, अभी किसान राजनीति के सूत्र हे.
ज्ञानू के ज्ञान दान
ज्ञानू भाई ज्ञान दिस. किहिस-बजट हमर बर अबूझ पहेली आय. हम हाथी के गोड़ ल सूंड़ काबर कहिबोंन. अउ सूंड़ गोड़ सिद्ध करना हमर बुता नोहे. सबके भला होना हे. देश ल आत्म-निर्भर बनाना हे.
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisagrh news


text:
माटी के किया ला माटी के जिनिस संग जोड़ के राखत हे.
छत्तीसगढ़ के मनखे अपन जिनगी मा कतको किसम के जिनिस ला मिंझारे हवे. एमा माटी ले बने जिनिस घलो हावय. माटी के जिनिस के अलगेच मानता हे. आज विज्ञान के जुग मा एक डहर लोहा, ताँबा, पीतल, कांसा, जरमन ला अब दुरिहात स्टील, फाइवर, काँच, संग चाँदी के जिनिस ला छत्तीसगढ़ के मनखे घलो अब बउरत हे. फेर माटी ले बने कुम्हार के बनाय जिनिस हा सिराय नइ हे. आज के वैज्ञानिक मन घलो बताथे कि माटी के बरतन मा बने जेवन मा कोनों किसम के रसायन के परभाव नइ होवय. रसायन के प्रभाव ले नानम किसम के रोग रई होथे एला हमर पुरखा मन आकब कर ले रहिन होही. तभे सरेखत रहिन कि माटी के बरतन मा जेवन बनावव. माटी के बरतन मा बने जेवन पुष्टई होथे,नकसान नइ करय.
संसार मा माटी के जिनिस बनाय अउ बाउरे के चलागन कब ले चले आत हे एला कोनों नइ बता सके फेर इतिहासकार अउ पुरातत्व वाले मन एला बनेच प्राचीन बताथें.आकब मा 13000 बच्छर जुन्ना माटी के बरतन मिलथे. जौन नील घाटी मा मिले रहिस. मोहन जोदाड़ो अउ हड़प्पा संस्कृति मा आकब 3000 बच्छर पहिली के बखत के माटी के बरतन अउ जिनिस मिले रहिस. छत्तीसगढ़िया मनखे के जिनगी मा प्रकृति हा रचे बसे हे. घर गृहस्थी मा माटी ले बने बरतन, खेलउना, पूजा पाठ के जिनिस, पानी धरे के अउ पइसा ला सँइत के धरे के जिनिस, गोरसी ,चूल्हा आदिकाल ले बनत और बउरत आवत हे. रंधनी कुरिया ले कोठा कुरिया तक माटी के जिनिस राखे जाथे. जब लोहा, तांबा, पीतल, जरमन के जिनिस नइ रहिस तब माटी के जिनिस मा महतारी बहिनी मन राधे पसाय,धरे संइते बर बउरे. करसा करसी मा पानी भर के राखय. तोपे बर परई राखे. दूध दूहेबर कसेली रहय. कनौजी मा साग राँधे. पसाय बर अलग हड़िया रहय. चाउँर दार ला धरे बर मइरसा रहय. माटी के बरतन दे रंग के रहय(1) करिया (2) लाली.
चइत अउ कुंवार महिना महिना मा देवी मंदिर मा जोत जलाय जाथे. ये जोत के कलश दिया हा माटी के बने रहिथे. पानी भरे बर करसा बउरथे ओहा भरे रग्गी (गर्मी) मा पानी ला ठंडा राखथे. छत्तीसगढ़िया मन के बर बिहाव मा करसा के नेंग रहिथे. तेल हरदी चढ़ाय के बेरा ढेड़हीन दूल्हा दूल्हिन ला करसा धरके मड़वा मा आनथे. दूल्हा घर ले लगिन पूजहा करसा धरके दूल्हिन घर जाथे तभे उहाँ तेल हरदी चढ़ाय जथे. छत्तीसगढ़ मा पोरा के तिहार बड़ उछाह ले मनाय जाथे. एहा गृहस्थी अउ किसानी बूता काम ले जुड़े तिहार आय. बाबू लइका मन ला किसानी ले जोड़े बर माटी के बइला बनाके, सीली चक्का लगाके पूजा करके ओखर संग खेले बर देथे. नोनी लइका बर पोरा के संग किसम किसम के गृहस्थी जिनिस चूल्हा, चुकी, कराही, करछुल खेलेबर देथे. ए सबे माटी के बने रहिथे.
हमर देश के संगेसंग छत्तीसगढ़ के सबले बड़का धार्मिक तिहार आय देवारी. देवारी मा माटी के दिया बारे के महत्तम हे. अठोरिया पन्द्रही पहिली ले कुम्हार मन दिया चुकी करसा कलौरी बना के बजार मा लाथे. माटी के लक्ष्मी देवी ग्वालिन के रुप मा पूजा होथे.यहू माटी के बने होथे. इही देवारी तिहार मा गउरा गउरी के बरतिया निकलथे. घर घर ले करसा जेमा दिया बारे रथे ओला परघाय के गउरागुड़ी ठाउर लेगे जथे. यहू सब माटी के बने रहिथे. अइसने होली तिहार मा रंग गुलाल, रोटी पीठा के संगे संग बिन नंगारा के थाप अउ फाग गीत के तिहार के उछाय मिल नइ सकय. ये नंगारा, डमउ बाजा मन घलो माटी ले बने रहिथे. अइसने बर बिहाव अउ दूसर बेरा के बाजा मन घलो माटी ले बने रहिथे. तबला, गुदूम, रुँजू हा माटी के खोल मा चाम ला छा के बनाय जाथे.
छत्तीसगढ़ के गाँव गाँव मा हमर देवी देवता मन नानम रूप मा बिराजे हवय. देवी देवता के मंदिर देवाला मा माटी के मूर्ति बइठारे के संग माटी के घोड़ा, हाथी, बइला चढ़ाय के परंपरा घलो हावय. छत्तीसगढ़ के घर कुरिया हा ईंटा, खपरा ले बने रथे. यहू हा घलो माटी के रहिथे. पाना पतई, खदर छानी के पाछू खपरईल के छानी वाला घर कुरिया बनाय गिस. अब छड़ सिरमिट के गच्छी घर बनत हे तभो खपरइल के घर कम नइ होय हे. मनखे के जनम के पाछू चहा पानी बर बउरे बरतन भाँड़ा ले मरनी तक के बरतन भाँड़ा मा माटी के बरतन समाय रहिथे. मरे के पाछू आस ला माटी के बरतन मा राख के गंगा लेगे जाथे. ओखर छूत उतारे बर माटी के करिया बरतन घर ले निकाले जाथे.
आज विज्ञान के जुग बिजली, गैस के चूल्हा , स्टील के बरतन अउ खाय पीये के नाना किसम के जिनिसमिलत हे फेर अभू माटी के जिनिस ला नवा रुप मा देख के मनखे हा घर सिंगारे बर लानथे अउ तीज तिहार, देवता धामी, पूजा मा बउरतेच हे. माटी के किया ला माटी के जिनिस संग जोड़ के राखत हे.
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
Sarkari Naukri: अधिकारी बनने का सुनहरा मौका, 21 से 35 साल तक की उम्र वाले करें आवेदन
'भारत जोड़ो यात्रा' का भ्रामक वीडियो पोस्ट करने के आरोप में शख्स पर केस दर्ज
Bharat Jodo Yatra : महाकाल के दरबार में राहुल ने किया साष्टांग दण्डवत प्रणाम, दिन में नेताओं संग किया डांस, Video
Bharat Jodo Yatra : बाबा महाकाल की नगरी उज्जैन पहुंची राहुल गांधी की भारत जोड़ो यात्रा, 200 पंडितों ने किया स्वागत
छत्तीसगढ़ः लव जिहाद का आरोप, एसपी दफ्तर घेरा, परिजनों के साथ जाने से युवती का इंकार
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
सुकमा: डब्बाकोंटा में सुरक्षाबलों के कैंप पर नक्सलियों ने की फायरिंग, CRPF का जवान घायल
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarh news, Chhattisgarhi


text:
जब रानो ला जचकी के पीरा धरे सुरु होइस, त 23 बछर के रानो सिंह. ओकर घरवाला, अऊ सास पहाड़ के मुंहटा मं बने अपन नानकन घर ले तेजी ले बहिर निकरिन. दिन निकरे के शुरू हो गे रहिस अऊ बिहनिया के 5 बजत रहिस. वो मन ला आधा कोस के चढ़ई वाले मुस्किल रद्दा ला पार करे ला रहिस, जिहां माई सड़क हवय, तऊन मेर बलाय गे भाड़ा करे एक ठन गाड़ी वो मन ला वो मन के गाँव सिवली ले करीबन 4 कोस दुरिहा, रानीखेत के एक ठन निजी अस्पताल मं ले जाय सेती अगोरत रहय.
वो मन डोली के बेवस्था करे के कोसिस करे रहिन – इहाँ के ठाकुर समाज मं गरभ धरे महतारी ला डोली मं बइठाके पहाड़ी रद्दा ले लेगे जाथे, जेकर चरों मुड़ी ला मरद मन उठाय रथें. ये डोली आमतऊर ले गरभ धरे महतारी ला तऊन जगा तक ले लेग जाथे जिहां अस्पताल जाय सेती गाड़ी मन अगोरत रहिथें. फेर तऊन बिहनिया कऊनो डोली नई मिलिस. येकरे सेती वो मन रेंगत जाय ला धरिन.
रानो सिरिफ आधा रद्दा तक ले रेंगे सकिस. “हमन मुस्किल ले आधा रद्दा रेंगे सके रहेन, जब मोला गम होइस के मंय दरद के मारे अऊ रेंगे नई सकंव. जइसने मंय रेंगे ला छोर रद्दा मं बइठ गेंय, मोर घरवाला समझ गे अऊ रपटत तीर के एक ठन घर मं गीस, वो मन हमन ला जानत रहिन, अऊ उहाँ ले काकी ह 10 मिनट मं पानी अऊ चद्दर लेके आइस. मंय अपन सास अऊ काकी के मदद ले उहिंचे लइका ला जनम देंय.” (रानो के 34 बछर के घरवाला ह रासन दुकान मं बूता करके महिना मं 8,000 रूपिया कमाथें, जेकर ले तीन झिन बड़े अऊ एक लइका के परिवार चलथे; वो अपन घरवाला के नांव ले ला नई चाहय)
वो ह रूख-रई ले भरे संकेला पहाड़ी रद्दा मं, अपन पहिली लइका के जनम के पीरा ले भरे घटे ला सुरता करत कहिथें, “मोर बाबू जगत इही जंगल मं तऊन बखत जनम लेय रहिस जब हमन माई सड़क तक ले जाय बर रेंगत रहेन,” मंय अइसने जचकी के कभू सपना मं सोचे नई रहंय. येला सोचत आज घलो मोर रोंवा काँप जाथे. फेर भगवान के सुकर आय के मोर लइका बने करके ये दुनिया मं आगे. इही सबले बड़े बात आय.
फरवरी, 2020 के बिहनिया जब जगत के जनम होइस, त ओकरे तुरते बाद रानो ह रेंगत घर लहूँटे रहिस. लइका ला ओकर 58 बछर के सास प्रतिमा सिंह ह अपन कोरा मं धरके लाईन.
अपन गरभ के बखत रानो सिरिफ एक बेर अस्पताल गे रहिन. वो घलो अपन दुसरइय्या महिना बखत, जब वोला दरद के कारन जाने अऊ अल्ट्रासाउंड कराय सेती रानीखेत के एक ठन निजी दवाखाना के डाक्टर तीर जाय ला परे रहिस. बीते बछर फरवरी मं पहाड़ी रद्दा मं ओकर लइका के जनम के तीन दिन बाद, आशा कार्यकर्ता (मान्यता प्राप्त सामाजिक स्वास्थ्य कार्यकर्ता) ह ओकर घर आय रहिस. आशा दीदी मोर लइका के वजन करे अऊ दीगर जरूरी जाँच सेती आय रहिन, अऊ वो मन हमन ला बताइन के लइका ठीक-ठाक हवय. रानो कहिथें, “मोर ब्लड प्रेशर करीबन हफ्ता भर ले ऊपर-तरी होवत रहिस. फेर मंय अब बने हवंव. पहाड़ मं हमन ला अइसने दिक्कत मन के सामना करे के आदत हो गे हवय.”
उत्तराखंड के अल्मोड़ा जिला के तारिखेत ब्लाक मं बसे सिवली गाँव के लोगन मन के कहना आय के 68 घर अऊ 318 आबादी के वो मन के बस्ती मं, पहिले कभू कऊनो लइका के जनम मंझा रद्दा मं नई होय रहिस. ऊँचा जगा मं बसे ये इलाका मं बनेच अकन लइका मन के जनम घर मं होथे, फेर जम्मो उतराखंड राज मं घर मं जन्मे लइका मन के दर कम से कम 31 फीसदी हवय, जइसने के राष्ट्रीय परिवार स्वास्थ्य सर्वेक्षण ( एनएफएचएस-4 , 2015-16) के रिपोर्ट मं बताय गे हवय. फेर, ये रिपोर्ट के मुताबिक अस्पताल मन मं (खासकरके राज सरकार के अस्पताल मन मं) जचकी के संख्या बढ़के, दुगुना ले घलो जियादा हो गे हवय; एनएफएचएस-3 (2005-06) के 33 फीसदी ले बढ़के 69 फीसदी (धन उत्तराखंड मं होय कुल जचकी ले दू तिहाई ले थोकन जियादा).
फेर रानीखेत के एक झिन स्त्री रोग विशेषज्ञ के मुताबिक, कुमाऊं के पहाड़ी इलाका मं माईलोगन अऊ ओकर परिवार बर अस्पताल जाय अभू तक ले चुनौती हवय. गाड़ी चले लइक रद्दा घर ले दूरेच मं होथें, आय-जाय के साधन मिले दुब्भर होथे, अऊ गाड़ी ला भाड़ा मं लेय घलो महंगा हवय.
पाछू साल महामारी सेती लॉकडाउन लगे ले तरिखेत ब्लाक के गाँव मन के गरभ धरे महतारी मन बर अऊ घलो मुस्किल हो गीस. रानो के गाँव ले करीबन 7 कोस दुरिहा बसे पली नादोली गाँव मं मनीषा सिंह रावत ह अपन बेटी ला अगस्त, 2020 मं घरेच मं जनम दीस. परिवार के जान-पहिचान के एक झिन दाई ह जचकी मं मदद करे रहिस. मनीषा अपन घर के बगल वाला खोली डहर आरो करत कहिथें, “मंय अस्पताल नई गेंय. मोर बेटी के जनम 14 अगस्त [2020] मं इहींचे होय रहिस.” तऊन खोली मं पलंग के एक ठन पाया ईंटा मन के सहारा मं रहिस. मनीषा अऊ ओकर 31 बछर के घरवाला धीरज सिंह रावत के बिहाव के एक ठन फोटू दीवार मं टंगाय रहिस.
सितम्बर के महिना हवय अऊ बिहनिया के साढ़े 8 बजत हवय. कुछेक बखत पहिली मनीषा अपन जउनि हाथ मं कांदी के एक ठन बोझा अऊ मुड़ी मं दूसर बोझा धरे घर लहूँटथे. बोझा मन ला एक कोती राखत वो ह अपन मुड़ी के ठीक ऊपर बने कुमाऊंनी लकरी ले बने नीला रंग के पारंपरिक झरोखा ले, करीबन महिना भर के अपन बेटी रानी ला कहिथे, “चेली! देखो कौन आया!” (चेली! देख कऊन आय हवय!)
रानी ला जनम देय के मुस्किल ले एक पाख बीते मनीषा ह फिर ले पहाड़ के कठिन चढ़ई ला सुरु कर दीस. वो ह करीबन आधा घंटा मं आधा कोस के पहाड़ी चढ़ई चढ़ के, तरिखेत ब्लाक के 873 के अबादी वाले गाँव, पाली नादोली ला पार करके झाड़ी ले भरे जागा मं जाथें अऊ अपन परिवार के तीन ठन छेरी बर चारा संकेलथें. ये इलाका मं माईलोगन मन पानी, जलावन लकरी अऊ चारा खोजत हरेक दिन कतको कोस रेंगत जाथें. ये मं अधिकतर इलाका पहाड़ के उपर मं होथे. फेर माटी अऊ सीमेंट ले बने अपन दू खोली के घर के बहिर बोरिंग होय सेती, मनीषा के समे अऊ मिहनत बांच जाथे.
ओकर बेटी लइका-गाड़ी मं सोवत हवय. नीला रंग के लकरी के झरोखा मं ले छन के आवत बिहनिया के अंजोर मं, गाड़ी मं लगे स्टील के हेंडल ह सोन कस चकत रहय. मनीषा ह मोला बताइस, “आशा ह कहे रहिस के हमन ला नोनी ला बिहनिया के घाम दिखाय ला चाही, जेकर ले येला विटामिन मिलय. काय विटामिन, मोला नई पता. तीन दिन पहिली जब आशा ये ला देखे ला आय रहिस, तब येकर वजन कमती रहिस. वो ह एक-दू हफ्ता बाद फिर ले अवेइय्या हवंय.” 41 बछर के आशा कार्यकर्ता ममता रावत के कहना आय के नोनी के वजन एक महिना मं 3 किलो रहिस फेर ये ह करीबन 4.2 किलो होय ला चाही.
अस्पताल मं जचकी नई कराय के सवाल के जुवाब मं मनीषा कहिथें, “मंय अस्पताल मेंच जचकी करवाय ला चाहत रहंय, उहां कुछु बढ़िया सुविधा घलो मिल जातिन. फेर, मोर परिवार ह जऊन घलो फइसला लेगिन वो ह सही आय.”
मनीषा के ससुर पान सिंह रावत ह वो ला अस्पताल लेय के जगा, जचकी करेईय्या दाई ला घर मं बलाय के फइसला करिस. वो ह कहिथें, “वो मन कहिन के बनेच अकन पइसा [15,000 रूपिया] मोर पहिली जचकी मेंच खरचा हो गीस, जब मोर बेटा जनम होय रहिस.” ओकर बेटा रोहन, जऊन ह अब दू बछर के हवय, पाली नादोली गाँव ले करीबन 4 कोस दुरिहा, रानीखेत के एक ठन निजी अस्पताल मं जनम ले रहिस ( अऊ ओकर सेती वोला सड़क तक डोली मं लेय जय गे रहिस, जिहां गाड़ी ठाढ़े रहिस). मनीषा कहिथें, “अऊ कोरोना [अगस्त, 2020 मं जब नोनी क जनम होय रहिस, तब महामारी भरी बगरे रहिस] के डर घलो अस्पताल जाय के ताम-झाम (झंझट) ले बचे के एक ठन कारन रहिस.”
मनीषा के संयुक्त परिवार मं नो झिन हवंय, जऊन मं ओकर दू झिन लइका, ओकर घरवाला, सास-ससुर, देवर-देवरानी अऊ लइका सामिल हवंय. ओकर बिहाव 18 बछर के उमर मं कच्छा 9 तक पढ़े के बाद कर देय गेय रहिस. ओकर घरवाला धीरज सिंह रावत ह 12 वीं तक पढ़े हवय अऊ इहां के ट्रेवल एजेंसी मं ड्राइवर हवय. वो ह सैलानी मन ला अल्मोड़ा ले नैनीताल, भीमताल, रानीखेत अऊ तीर के दीगर घूमे के जगा मन मं ले जाथें. वो ह हरेक महिना 20,000 रूपिया कमाथें. लॉकडाउन बखत जब कऊनो काम नई रहिस, तब परिवार के गुजारा ससुर पान सिंह के बचाय पइसा ले होइस.
67 बछर के पान सिंह बताथें, “हमन ये महामारी बखत अपन गाँव ले अल्मोड़ा [करीबन 27 कोस दुरिहा हवय जिला मुख्यालय] तक जाके, अपन जिनगी ला खतरा मं डारे ला नई चाहत रहेन, येकरे सेती हमन जचकी इहिंचे अपन घर मं करवायेन. येकर छोर, अस्पताल जाय सेती हमन ला तीर के बजार ले एक ठन गाड़ी भाड़ा करे ला परतिस, जऊन ह इहाँ ले करीबन कोस भर आगू मिलतिस, अऊ फिर उहाँ ले 27 कोस जाय ला परतिस.” पान सिंह कुछेक बछर पहिली रानीखेत मं मजदूरी वाले सरकारी नऊकरी ले रिटायर होय हवंय.
का वो ह घर मं जचकी के संग महतारी अऊ लइका के सुरच्छा सेती चिंता करत रहिस? ये सवाल के जुवाब मं वो ह कहिथें, “येकर दाई [ओकर घरवाली] अऊ मंय डोकरा सियान हो गे हवन. वो बखत कोरोना बहुते बगरे रहिस, अऊ अस्पताल जाय मं हमन ला खतरा हो सकत रहिस. अऊ ये जचकी दाई जऊन ह हमर घर आय रहिस वोला हमन जानत हवन, येकरे सेती [कोविड संक्रमन] के खतरा कमती रहिस. वो हा हमर गाँव मं अऊ दीगर जगा मन मं घलो कतको जचकी करवाय हवय.”
एनएफएचएस-4 (2015-16) के मुताबिक, सर्वेक्षण के पहिली के पांच बछर मं, उत्तराखंड मं जनमे लइका मन ले 71 फीसदी के जचकी काबिल स्वास्थ्यकर्मी मन के मदद ले होईस, जऊन मं डॉक्टर, नर्स, सहायक नर्स, ‘लेडी हेल्थ विजिटर’ सामिल हवंय. अऊ घर मं जनमे लइका मन ले सिरिफ 4.6 फीसदी लइका मन के जचकी काबिल स्वास्थ्यकर्मी के मदद ले होय रहिस. घर मं जनमे 23 फीसदी लइका मन के जचकी गाँव के पारम्परिक दाई मन करिन.
तारीखेत ब्लाक के पाली नादोली, डोबा, अऊ सिंगोली (तीन गाँव के कुल अबादी 1273 हवय) गाँव के अकेल्ला आशा कार्यकर्ता हवंय ममता रावत. ममता ह फोन ले मनीषा के परिवार ले संपर्क मं रहिस, जेकर ले वो ह जचकी ले पहिली अऊ ओकर बाद के देखभाल के तरीका बताय सकय अऊ सलाह दे सकय. ममता मोला पाली नादोली के सबले नजीक, तारीखेत के पीएचसी के बारे मं बताथें, “मंय मनीषा ला ओकर 3 महीना के गरभ बखत अस्पताल ले के गेय रहेंव,” ममता अपन स्कूटी मं बइठा के अस्पताल ले गे रहिन.
ममता कहिथें, “मंय ओकर जचकी के तारीख ले मुस्किल ले 10 दिन पहिली, अगस्त के पहिला हफ्ता मं बात करे रहेंव, अऊ बने देखभाल अऊ चेत होके वोला अस्पताल जाय ला कहे रहेंव. [पीएचसी मं जचकी वार्ड हवय]. जब तारीख बीत गे अऊ मोला ओकर धन ओकर परिवार के ककरो ले कऊनो खबर नई मिलिस, त मंय पता लगाय बर फोन करेंव. मंय ये जानके अचरज मं परगेंव के मनीषा ह घर मं लइका ला जनम देय हवय, अऊ अस्पताल मं जचकी के मोर सलाह बेकार हो गे.” वोला ये बात के दुख हवय के ओकर सलाह माने नई गीस.
येती, सितम्बर के बिहनिया सुरुज के उजाला बढ़त जावत हवय. मनीषा अभू तक ले सोवत अपन बेटा रोहन ला ओकर बिस्तरा ले उठेके बहिर लाथें अऊ ओकर ले कहिथें, ‘उठ! देख, तोर बहिनी पहिली ले जागत हवय.’
अऊ फिर हमन ये मामला मन ले अलग दूसर गोठ-बात करे लगथन, अऊ वो ह गरब ले अपन घरवाला धीरज के क्रिकेट मं लगन के चर्चा करथें. वो ह नीला दीवार मं बने अलमारी डहर आरो करत कहिथें, “हमर बिहाव के सुरु के दिन मं वो ह हरेक रोज अभियास करत रहिस, फेर धीरे-धीरे दूसर जिम्मेवारी बढ़े लगिन. तुमन दीवार ऊपर मं जतको ईनाम अऊ सील्ड देखत हवव? सब्बो ओकरे आंय .”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
जिज्ञासा मिश्रा ठाकुर फैमिली फाउंडेशन ले स्वतंत्र पत्रकारिता अनुदान के माध्यम ले सार्वजनिक स्वास्थ्य अऊ नागरिक स्वतंत्रता ऊपर लिखथें. ठाकुर फैमिली फाउंडेशन ह ये रिपोर्ताज के बिसय मं कऊनो संपादकीय नियंत्रण नई करे हवय.
अनुवाद: निर्मल कुमार साहू


text:
भिलाई। छत्तीसगढ़ म ये दिन मम लोक सुराज के अभियान चलत हे। लोक सुराज 31 मार्च तक चलही। ये लोक सुराज अभियान म अइसे पहली बार होइस कि जब कोनो अभियान के दउरान कुछु कांग्रेसी मन एक मंत्री के घेराव करे बर पहुंच गे। दरअसल ये मामला नगर निगम भिलाई क्षेत्र के रिसाली जोन-6 कारयलय के हे। जिहां बुधवार के लोक सुराज के आयोजन करे गे रिहिस हे। जेमा कांग्रेसी पार्षद अउ दुर्ग ग्रामीण के कांग्रेस कारयकरता मन ह जमके विरोध करिन। ये दउरान कांग्रेसी मन ह काली पट्टी लगाके पैदल मारच घलो करिस। इही बीच रास्ता म पुलिस ह रोक दिस, जेखर सेती कांग्रेसी अउ पुलिस म जमके झूमाझटकी होइस। कांग्रेसी मन ह सरकार के खिलाफ जमके नारेबाजी करिन। एती कांग्रेसी मन ह परदशन करत हुए आवेदन के परची ल बिखेर दीस। ये दउरान महिला एवं बाल विकास मंत्री रमशीला साहू लोक सुराज समाधान शिविर म शामिल होए बर आए रिहिस हे। परदशन ले पहिली मंत्री रमशीला साहू कारयलय के अंदर लोक सुराज म आए आवेदन मन म काम करत रहिन हे। थोड़ केन देर बाद अपन पदयात्रा म शामिल होए बर चले गिस।
लोक सुराज म मंत्री के घेराव करे बर पहुंचे कांग्रेसी मन अउ पुलिस म झूमाझटकी
भिलाई। छत्तीसगढ़ म ये दिन मम लोक सुराज के अभियान चलत हे। लोक सुराज 31 मार्च तक चलही। ये लोक सुराज अभियान म अइसे पहली बार होइस कि जब कोनो अभियान के दउरान कुछु कांग्रेसी मन एक मंत्री के घेराव करे बर पहुंच गे। दरअसल ये मामला नगर निगम भिलाई क्षेत्र के रिसाली जोन-6 कारयलय […]


text:
रायपुर। कृषि मंत्री बृजमोहन अग्रवाल ह कहिन के खेती किसानी म नवा परयोग करइया किसान छत्तीसगढ़ के तस्वीर बदल सकत हें। राज्य के कई जिला मन म हमार कई मेहनतकश किसान भाई-बहिनी खेती म कई नवा परयोग (नवाचार)करत हे। श्री अग्रवाल शासकीय कृषि महाविद्यालय के सभागृह म राज्य स्तरीय कृषक सम्मान समारोह ल मुख्य अतिथि के आसंदी ले सम्बोधित करत रहिन। उमन कहिन के प्रधानमंत्री नरेन्द्र मोदी के साल 2022 तक किसान मन के आमदनी दुगुना करे के लक्ष्य ल पाय बर पूरा देश म किसान मन के हित म काम करे के अच्छा वातावरण बने हे। ये अवसर म किसान मन के सम्मान घलो करिन।
खेती किसानी म नवा परयोग कर के प्रदेश के तस्वीर बदलव
रायपुर। कृषि मंत्री बृजमोहन अग्रवाल ह कहिन के खेती किसानी म नवा परयोग करइया किसान छत्तीसगढ़ के तस्वीर बदल सकत हें। राज्य के कई जिला मन म हमार कई मेहनतकश किसान भाई-बहिनी खेती म कई नवा परयोग (नवाचार)करत हे। श्री अग्रवाल शासकीय कृषि महाविद्यालय के सभागृह म राज्य स्तरीय कृषक सम्मान समारोह ल मुख्य अतिथि […]
Related Posts
Nothing found!
It looks like nothing was found here!


text:
रायपुर । छत्तीसगढ़ के सिक्छाकरमी मन ल संविलियन के बाद पहिली बार महीना के आखिरी तारीख के वेतन मिल गिस, हे। 23 बरस के इंतजार के बाद सिक्छाकरमी न न केवल सिक्छाकरमी बनिस अउ उमन ल सातवां वेतनमान के लाभ लो मिलिस हे। अइसे पहिली बार होइस हे जब उमन ल पहली तारीख ले एक दिन पहिली वेतन मिलिस हे, वरना अक्सर दू- तीन महीनी म वेतन मिलत रहिस हे। उमन ल जइसे ही बढ़े हुए वेतन के मैसेज आइस वइसे उंखर मन के खुसी का ठिकाना नइ रहिस ।
संविलियन के बाद वेतन म इजाफा तो होइस हे संगे-संग सासकीय करमचारी ल मिलइया समस्त अन्य भत्ता घलो प्रदान करे गिस हे। मकान भत्ता,चिकित्सा भत्ता, गतिरोध भत्ता के भुगतान करे गेहे, उंहे सीपीएस म घलो अब समग्र वेतन के अनुरूप कटौती प्रारम्भ होगिस हे। पहिली केवल मूल वेतन के 10% हिस्सा ही NSDL के खाता म जाता रहिस हे, जेकर ले प्रत्येक सिक्छाकरमी के pran खाता म अब पहिली ले 3 ले 4 गुना जादा रासि जमा होही। जतका करमचारी के खाता म कटही उतका ही रासि सरकार घलो वो खाता म जमा करेही। अब समूह बीमा अउ ग्रेज्युटी के लाभ घलो ये संवरग ल प्राप्त होही।
रायपुर । छत्तीसगढ़ के सिक्छाकरमी मन ल संविलियन के बाद पहिली बार महीना के आखिरी तारीख के वेतन मिल गिस, हे। 23 बरस के इंतजार के बाद सिक्छाकरमी न न केवल सिक्छाकरमी बनिस अउ उमन ल सातवां वेतनमान के लाभ लो मिलिस हे। अइसे पहिली बार होइस हे जब उमन ल पहली तारीख ले एक दिन पहिली वेतन मिलिस हे, वरना अक्सर दू- तीन महीनी म वेतन मिलत रहिस हे। उमन ल जइसे ही बढ़े हुए वेतन के मैसेज आइस वइसे उंखर मन के खुसी का ठिकाना नइ रहिस ।


text:
रायपुर । मुख्यमंत्री डॉ. रमन सिंह ह कहिन के 21वीं सदी ह कम्प्यूटर अउ इंटरनेट के युग हे। सबो काम कम्प्यूटरीकृत होवत जात हे। इंटरनेट कनेक्टिविटी गांव-गांव म पहुंच गे हे। सूचना प्रौद्योगिकी के उपयोग ह अबड़ अकन काम मन ल आसान बना दे हे। येखरे संग सायबर सुरक्छा घलो आज के बड़ चुनवती हे। येमा गंभीरता ले धियान देय के जरुरत हे।
मुख्यमंत्री इहां इंदिरा गांधी कृषि विस्वविद्यालय परिसर के स्वामी विवेकानंद सभागृह म ’मंथन: सायबर सुरक्षा’ बिसय म दू दिन के राष्ट्रीय सम्मेलन के उद्घाटन सत्र ल संबोधित करत रहिन हे। सम्मेलन के आयोजन राष्ट्रीय सुरक्छा जागरन मंच को छत्तीसगढ़ इकाई ह करे हवय।
मुख्यमंत्री ह कहिन के ई-ट्रांजेक्शन, ई-प्रोक्योरमेंट, सामाजिक सुरक्छा पेंशन अउ अनुदान सहायता के भुगतान आदि के कारय म सूचना प्रौद्योगिकी के उपयोग होय ले काफी आसान अउ पारदरसी हो गेहे। अपराधी मन के पहचान ले ये तकनीक के उपयोग से काफी आसान हो गे हे। सूचना प्रौद्योगिकी एक ओर त काफी उपयोगी हे, दूसर ओर येखर गलत उपयोग ले अबेवस्था घलो हो सकत हे। वाट्स एप ग्रुप म गलत संदेश ले भ्रम के हालत बन जाथे। सायबर अपराध घलो आज बढ़त हे। ये परिदृश्य म ये आयोजन काफी महत्वपूरन बन जात हे ।
उमन कहिन के सम्मेलन म सामिल होवइया सायबर सुरक्छा बिसय के विशेसज्ञ, पुलिस अधिकारी अउ युवा दू दिन तक ये गंभीर बिसय म विचार-विमरस करही, जेखर निस्करस सायबर सुरक्छा के दृष्टि ले काफी उपयोगी साबित होही।
—
रायपुर । मुख्यमंत्री डॉ. रमन सिंह ह कहिन के 21वीं सदी ह कम्प्यूटर अउ इंटरनेट के युग हे। सबो काम कम्प्यूटरीकृत होवत जात हे। इंटरनेट कनेक्टिविटी गांव-गांव म पहुंच गे हे। सूचना प्रौद्योगिकी के उपयोग ह अबड़ अकन काम मन ल आसान बना दे हे। येखरे संग सायबर सुरक्छा घलो आज के बड़ चुनवती हे। येमा गंभीरता ले धियान देय के जरुरत हे।


text: xxx movies com didi ki chut गांव की देसी सेक्सी સેકસી વીડીયો જબરદસ્તી सेक्सी वीडियो चोदा चोदी सेक्सी वीडियो सास की चुदाई वीडियो xxnx mom and son बीएफ मूवी बीएफ xxx sexy video sunny leone what the peeper saw इ ग ल श स क स ब ल फ ल म इ ग ल श स क स ब ल फ ल म. इ ग ल श स क स ब ल फ ल म इ ग ल श स क स ब ल फ ल म બીપી સેક્સ વીડીયા विदेशी एक्स एक्स एक्स वीडियो 3gp king hindi साड़ी वाली भाभी का सेक्सी एक्स एक्स सेक्सी हिंदी देसी भाभी चुदाई bf video kannada bf video downloading इंग्लिश सेक्सी वीडियो ब्लू पिक्चर desi gand ki chudai.


text:
हरेक संझा, करीबन 5 बजे काम ले लहूँटे के बाद, डॉक्टर शबनम यास्मीन सीधा अपन फीका भुरुआ रंग के घर के छत मं जाथें. उहाँ, नहाथें, कलम अऊ डायरी समेत जतको जिनिस अपन काम करे के जगा ले लाय रथें वोला सेनिटाइज करथें, अपन कपड़ा ला धोथें (ये जम्मो काम बर छत मं सब्बो बेवस्था करे गे हवय), अऊ फिर तरी मं अपन परिवार करा आ जाथें. ये रोज के काम वो ह बीते एक बछर ले भारी चेत धरे करत हवंय.
45 बछर के डॉक्टर यास्मीन कहिथें, “मंय पूरा लॉकडाउन बखत काम करेंव, जब सब्बो कुछु बंद रहिस, इहाँ तक के निजी अस्पताल घलो बंद रहिन. मोर कोविड परिच्छन कभू पाजिटिव नई अइस, जबकि मोर कुछु संगवारी मन के आय रहिस. फेर हमन अस्पताल मं दू कोविड पाजिटिव महतारी के बढ़िया ढंग ले जचकी करेन.” वो ह उत्तर-पूर्व बिहार के किशनगंज सहर मं अपन घर ले करीबन 1 किलोमीटर दुरिहा सदर अस्पताल मं स्त्री रोग विशेषज्ञ अऊ सर्जन हवंय.
शबनम के सब्बो कुछु दांव मं लगे हवय. वो ह कोरोना वायरस बगराय के खतरा नई उठाय सकंय. ओकर दाई अऊ लइका मन (18 अऊ 12 बछर के दू बेटा) घर मं रहिथें. ओकर 53 बछर के घरवाला इर्तज़ा हसन गुर्दा के बीमारी ले उबरत हवंय अऊ वो ला भरी चेत होके रहे के जरूरत हवय. यास्मीन कहिथें, “मंय अपन दाई अजरा सुल्ताना के सेती [बीते बछर भर ले] काम करे सकत हवंव, नई त मोला अकेल्ला सब्बो काम करे ले परय – डॉक्टर के, घरवाली के, शिक्षिका के, ट्यूसन पढ़ेइय्या के.”
2007 मं जब वो ह मेडिकल के अपन सिच्छा पूरा करिन, तब ले जिनगी अइसने चलत हवय. यास्मीन कहिथें. “मंय एमबीबीएस के अपन आखिरी बछर मं गरभ ले रहेंव. अपन बिहाव के बाद ले करीबन 6 बछर तक ले मंय अपन परिवार के संग कभू नई रहंय. मोर वकील घरवाला पटना मं वकालत करत रहिन. मंय उहाँ काम करंव जिहां मोला भेज देय जावत रहिस.”
सदर अस्पताल मं तइनाती ले पहिली डॉक्टर शबनम, साल 2011 मं ठाकुरगंज ब्लाक के प्राथमिक स्वास्थ्य केंद्र (पीएचसी) मं तइनात रहिन, जऊन ह ओकर घर ले करीबन 15 कोस दुरिहा हवय. वो ह 2003 मं रांची के राजेंद्र इंस्टीट्यूट ऑफ़ मेडिकल साइंसेज़ ले एमबीबीएस के डिग्री अऊ 2007 मं पटना मेडिकल कालेज ले पोस्ट ग्रेजुएट के डिग्री हासिल करे के बाद, कुछु बरस तक ले निजी डॉक्टर के रूप मं काम करिन, ओकर बाद ये सरकारी नऊकरी हासिल करिन. ठाकुरगंज पीएचसी तक पहुंचे सेती वोला अपन दूसर नवा जन्मे लइका ला अपन दाई करा छोड़ के, बस ले आय-जाय ला परय. अइसने सरलग करे ह भारी मुस्किल काम रहिस, येकरे सेती नौ महिना बाद वो ह अपन दाई अऊ लइका मं के संग ठाकुरगंज रहे ला आ गीन. ओकर घरवाला इर्तज़ा पटना मं इच रहत रहिन अऊ हर महिना ओकर करा आवत रहिन.
यास्मीन तऊन दिन ला सुरता करत कहिथें, “मोला अपन घरवाला के समर्थन हासिल रहिस, फेर दिन मं दू बेर आय-जाय बनेच खराब, अऊ जिनगी ला दुब्भर बनावत रहिस. सबले खराब बात त ये रहिस के मंय बड़े मुस्किल ले कुछु कर पावत रहेंय. मंय एक सर्जन अंव. फेर मंय कऊनो आपरेसन नई करत सकत रहेंव. उपकरन के मामला मं घलो कुछु घलो नई रहिस, कऊनो ब्लड बैंक नई, कऊनो निश्चेतक नई. जचकी जटिल होय ले, मंय आगू भेजे ला छोड़ कुछु घलो नई करत सकत रहेंव, मंय आपरेसन घलो करे नई सकत रहेंय. कऊनो काम नई, बस वो मन ला ये बताय के अपन तीर के अस्पताल जाय ला बस धर लेवव.”
किशनगंज जिला के सदर अस्पताल मं ओकर खोली के आगू, करीबन 30 झिन माइलोगन मन वो ला दिखाय सेती अगोरत रहिन. ये मन ले अधिकतर सिरिफ महिला डॉक्टर ले बात करे धन जाँच करवाय ला चाहत हवंय. अस्पताल मं दू झिन डॉक्टर हवंय – डॉक्टर शबनम यास्मीन अऊ डॉक्टर पूनम (जऊन ह सिरिफ अपन पहिली नांव के उपयोग करथें); दूनो प्रसूति और स्त्री रोग विभाग ले हवंय. दूनो डॉक्टर मन ले हरेक, रोज के 40-45 मामला ला संभालथें, फेर घलो कुछेक अगोरत माइलोगन मन भारी भीड़ सेती डॉक्टर ला देखाय बगेर घर लहूँट जाथें.
दूनो डॉक्टर मन सेती हफ्ता मं काम के 48 घंटा तय हवय, फेर अक्सर ये ह सिरिफ आंकड़ा भर रह जाथे. यास्मीन बताथें, “सर्जन कमती हवंय, येकरे सेती जऊन दिन मं हमन आपरेसन करथन, मंय टेम ला गिने ला बिसोर देथों. गर यौन अतियाचार अऊ बलात्कार ले जुरे मामला आथें, त मोला अदालत जाय ला परथे. सरा दिन उहिच मं बीत जाथे. फाइल करे सेती जुन्ना रिपोर्ट मन परे हवंय अऊ सर्जन होय सेती हमन ला दिन भर फोन आवत रहिथें.” किशनगंज जिला के सात पीएचसी, एक रेफ़रल सेंटर, अऊ सदर अस्पताल के जऊन डॉक्टर मन ले मंय बात करे रहेंव वो मन के अनुमान के मुताबिक , पूरा जिला मं करीबन 6-7 महिला डॉक्टर हवंय. वो मन मं करीबन आधा (येस्मिन ला छोड़ के) संविदा मं काम करथें.
वो मन के मरीज – जऊन मं अधिकतर किशनगंज ले, कुछु परोसी अररिया जिला ले, अऊ कुछु पश्चिम बंगाल ले घलो आथें – खास करके टेम के टेम गरभ ले जुरे जाँच अऊ जचकी के पहिली के देखभाल सेती, संगे-संग पेट के दरद, पेल्विक संक्रमन, महवारी के बखत दरद अऊ बांझपन के सिकायत लेके आथें. यास्मीन कहिथें, “माईलोगन मन चाहे कऊनो घलो मामला लेके आय रहेंय, वो मन मं अधिकतर ला खून के कमी हवय. आयरन के गोली [पीएचसी अऊ अस्पताल मं] मुफत मं हवंय, येकरे बाद घलो वो मन मं अपन सेहत सेती धियान अऊ चेत कमती हवय.”
राष्ट्रीय परिवार स्वास्थ्य सर्वेक्षण ( एनएफ़एचएस- 4, 2015-16 ) के आंकड़ा मन डॉक्टर यास्मीन के बात के समर्थन करथें: किशनगंज जिला मं, 15-49 बछर के उमर के 67.6 फीसदी माईलोगन मन मं खून के कमी (अनीमिया) हवंय. 15-49 बछर के गरभ धरे महतारी सेती ये आंकड़ा थोकन कमती, यानि 62 फीसदी हवय. अऊ सिरिफ 15.4 फीसदी माईलोगन ह गरभ धरे बखत 100 धन ओकर ले जियादा दिन सेती आयरन फोलिक एसिड खाय रहिन.
सदर अस्पताल ले करीबन 3 कोस दुरिहा, उही ब्लाक के बेलवा पीएचसी मं तइनात 38 बछर के डॉक्टर आसियान नूरी कहिथें, ”माईलोगन मन के सेहत ककरो प्राथमिकता नई ये. वो मन सेहत ले भरे खाना नई खांवय, जल्दी बिहाव हो जाथे, अऊ पहिला लइका के साल भर होय के पहिली वो मन फिर गरभ ले हो जाथें. दूसर लइका होय के बाद महतारी अतक कमजोर हो जाथे के वो भारी मुस्किल ले रेंगे सकथे. एक बीमारी ले जुरे दूसर बीमारी होवत रहिथें, अऊ वो सब्बो मं खून के कमी हो जाथे.” अऊ कभू-कभू महतारी ला जब दूसर लइका के जचकी सेती लाय जाथे, तब तक ले वोला बचाय मं बहुत बेर होगे रहिथे.
यास्मीन बताथें, “पहिली ले महिला डॉक्टर मन के कमी हवय. गर हमन मरीज ला देखे नई सकन धन कऊनो मरीज मर जाथे, त हंगामा मच जाथे.” वो ह ये घलो कहिथें के सिरिफ परिवार के लोगन मन अइसने नई करंय, फेर ‘ठग’ मन के गिरोह धन वो इलाका मं काम करेइय्या बिन काबिल वाले डॉक्टर मन घलो वो मन ला धमकी देथें. एक लइका के जनम बखत ओकर महतारी के मरे के बाद ओकर परिवार के एक झिन हा यास्मीन ले कहे रहिस, “तंय येला छुवे त देख का हाल होइस.”
एनएफ़एचएस-4 के मुताबिक, किशनगंज जिला मं सिरिफ 33.6 फीसदी लइका मन के जनम सरकारी अस्पताल मं होथे. डॉक्टर नूरी कहिथें के येकर सबले बड़े कारन ये हवय के अधिकतर मरद काम सेती सहर मं रहिथें. “कुछु मामला मं, महतारी सेती जचकी बखत चले-फिरे घलो मुस्किल होथे त लइका के जनम घरेच मं होथे.” वो अऊ इहाँ के दीगर डॉक्टर मन के अनुमान हवय के किशनगंज जिला के तीन ब्लाक – पोठिया, दिघलबैंक, अऊ टेढ़ागाछ (जऊन मं सब्बो मं पीएचसी हवंय) मं अधिकतर लइका मन के जनम घर मं होथे. ये ब्लाक मन ले सदर अस्पताल धन निजी दवाखाना तक आय-जाय सेती साधन के कमी, अऊ रद्दा मं नान-नान नरुआ परे सेती, माइलोगन अऊ ओकर परिवार मन सेती अस्पताल पहुंचे मं मुस्किल हो जाथे.
साल 2020 मं, महामारी सेती लगे लॉकडाउन अऊ ओकर बाद के असर के चलते किशनगंज जिला मं अस्पताल मन मं जचकी मं अऊ गिरावट आगे. गाड़ी घोड़ा मं आय-जाय मं रोक लगे अऊ अस्पताल मन मं वायरस के संदेहा सेती माईलोगन मन अस्पताल ले दुर रहिन.
‘जब हमन महतारी अऊ ओकर घरवाला ला गरभ निरोधक के बारे मं समझाथन, त [परिवार के] डोकरी माईलोगन मन ये ला पसंद नई करंय. मोर ऊपर नरियाय घलो गे हवय, अऊ जब मंय बात करे ला सुरु करथों, त महतारी धन जोड़ा ला उहाँ ले जाय ला कहे जाथे. ये सुनके बने नई लगय...’
किशनगंज जिला मुख्यालय ले 12 कोस दुरिहा, पोठिया ब्लाक के छतरगाछ रेफरल सेंटर/मातृत्व अऊ बाल कल्याण केंद्र मं तइनात 36 बछर के डॉक्टर मंतसा कहिथें, “फेर अब ये मं सुधार होय हवय.” वो घलो उही दिक्कत ले गुजरत हवंय जऊन ले डॉक्टर येस्मिन ह अपन नऊकरी के सुरु के बछर मं झेले रहिन – अपन घर-परिवार ले दुरिहा मं रहे अऊ कठिन हालत मं घलो अवई-जवई. ओकर घरवाला भागलपुर मं रहिथें अऊ उहिंचे काम करथें, अऊ येमन के इकलौता बेटा कटिहार जिला मं अपन नाना-नानी के संग रहिथे.
डॉक्टर मंतसा (जऊन ह सिरिफ उपनाम के उपयोग करथें) कहिथें, “मोर दिन के जियादा बखत माईलोगन मन ला परिवार नियोजन, गरभ निरोध के तरीका, दू लइका के मंझा मं अंतर, खाय-पिये के बारे मं बात करे मं चले जाथे.” गरभ निरोध के बारे मं बात सुरु करे ह कठिन काम आय – एनएफएचएस-4 के मुताबिक, किशनगंज मं हालेच मं बिहाये माइलोगन मन ले सिरिफ 12.2 फीसदी माइलोगन मन परिवार नियोजन के कऊनो तरीका ला अपनाय हवंय, अऊ सिरिफ 8.6 फीसदी मामला मन मं कऊनो स्वास्थ्य कार्यकर्ता ह गरभनिरोध नई अपनाय कऊनो माईलोगन ले परिवार नियोजन के बारे मं बात करे रहिन.
डॉक्टर मंतसा कहिथें, हमन जब हमन महतारी अऊ ओकर घरवाला ला गरभनिरोध के बारे मं समझाथन, त [परिवार के] डोकरी माईलोगन मन ये ला पसंद नई करंय. मोर ऊपर नरियाय घलो गे हवय, अऊ जब मंय बात करे ला सुरु करथों, त महतारी धन जोड़ा ला [दवाखाना तक वो मन के संग आय डोकरी माइलोगन मन] उहाँ ले जाय ला कहे जाथे. ये सुनके बने नई लगय, फेर हमन ला अपन काम करे ला परथे. मंतसा डॉक्टर यास्मीन जइसनेच अपन परिवार के पहिली डॉक्टर आंय.
डॉक्टर यास्मीन कहिथें, “मोर गुजरे ददा, सैयद कुतुबद्दीन अहमद, मुज़फ़्फ़रपुर के एक सरकारी अस्पताल मं पैरामेडिकल स्टाफ़ मं तइनात रहिन. वो ह कहत रहंय के अस्पताल मं महिला डॉक्टर होय ला चाही, तभे माईलोगन मन आहीं. अऊ येकरे सेती मंय बन गेंय. हमन ला अभी इहाँ अऊ घलो महिला डॉक्टर मन के जरूरत हवय.”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट 'पापुलेशन फ़ाउंडेशन ऑफ़ इंडिया' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
डॉक्टर ह कहिथे, “ये ह नोनी आय.”
ये आशा के चऊथा लइका होही – फेर ये ह आखिर तय नई होय हवय. वो ह स्त्री रोग विशेषज्ञ ला अपन दाई कांताबेन ला ढांढस देवत सुन सकत रहिन. “दाई, तंय झन रो, जरूरत परही त आठ अऊ आपरेसन करहूँ. फेर जब तक ले वो ह बाबू जनम नई दिही, मंय इहिंच हवंव. ये मोर जिम्मेवारी आय.”
येकर पहिली, आशा के तीन झिन लइका मन मं सब्बो नोनी रहिन, वो सब्बो के जनम आपरेसन ले होय रहिस. अऊ अब ये डॉक्टर ले अहमदाबाद सहर के मणिनगर इलाका के एक ठन निजी क्लिनिक मं भ्रूण लिंग जाँच परिच्छन के फइसला सुनत रहिन. (ये तरीका के परिच्छन कानूनन जुरुम आय, फेर इहाँ भारी होथे.) वो ह चऊथा बेरा गरभ ले रहिन. वो ह कांताबेन के संग 13-14 कोस दुरिहा , खानपार गाँव ले इहाँ आय रहिन. दाई-बेटी दूनो दुखी रहिन. वो मन जानत रहिन के आशा के ससुर वोला गरभपात करे नई देवय. कांताबेन ह कहिथे, “ये हमर बेस्वास के खिलाफ आय.”
कहे के मतलब : ये आशा के आखिरी गरभ नई होही.
आशा अऊ कांताबेन ह चरवाहा मन के भारवाड़ समाज ले हवंय, जऊन मन मेढ़ा-छेरी चराथें. फेर, अहमदाबाद जिला के ढोलका तालुका मं – जिहाँ खानपार हवय, 271 घर मन मं अऊ 1500 के अबादी (जनगणना 2011) वाले ओकर गाँव मं अधिकतर लोगन मं गाय अऊ भैंस कमती पालथें. पारम्परिक समाजिक फेरफार मं ये समाज ला चरवाहा जात मन मं सबले तरी मं राखे जाथे अऊ ये ह गुजरात मं अनुसूचित जनजाति मं रखे गे हवय.
*****
कांताबेन, खानपार के नानकन खोली मं, जऊन मेर हमन वो ला अगोरत हवन, भीतर आय बखत अपन साड़ी के पल्लू ला मुड़ी ले हटा देथे. ये गाँव अऊ तीर-तखार के कुछेक दीगर माइलोगन मन, अपन जनम करे के सेहत ले जुरे दिक्कत ऊपर गोठ-बात करे बर आ चुके हवंय – फेर, गोठ-बात सेती ये कऊनो सुभीता के बिसय नई ये.
कांताबेन कहिथें, "ये गाँव मं, छोटे बड़े मिलके 80 ले 90 भारवाड़ परिवार हवंय. संगे संग, हरिजन [दलित], वागडी, ठाकोर घलो रहिथें, अऊ कुम्हार मं के कुछेक घर हवंय. फेर सबले जियादा भारवाड़ परिवार हवंय.” कोली ठाकोर गुजरात मं एक बड़े जात के मंडली आय – फेर ये मन दीगर राज के ठाकुर मं ले अलग आंय.
उमर मं करीबन 50 बछर के कांताबेन बताथें, “हमर नोनी मन के बिहाव जल्दी हो जाथे, फेर जब तक ले वो मन 16 धन 18 बछर के नई होय जांय अऊ ससुराल जय सेती तियार नई हो जावेंय,” तब तक ले अपन ददा के घरेच मं रहिथें. ओकर बेटी आशा के बिहाव घलो जल्दी हो गे रहिस, 24 बछर के उमर तक ले वो तीन ल इका के महतारी होगे अऊ अब वो ह चऊथा लइका के आस करत हवय. इहाँ बालपन मं बिहाव समान्य बात आय अऊ समाज के जियादातर माईलोगन मन ला अपन उमर, बिहाव के बछर धन पहिली लइका होय बखत अपन उमर, येकर बारे मं सफ्फा-सफ्फा कुछु मालूम नई ये.
कांताबेन कहिथें, “मोला त ये घलो सुरता नई के मोर बिहाव कब होय रहिस, फेर अतका सुरता जरुर हवय के मंय हर दूसर बछर गरभ ले हो जावत रहंय.” ओकर आधार कार्ड मं लिखाय तारीख ह ओकर सुरता जइसने बेस्वास के काबिल हवय.
तऊन दिन उहाँ रहय माइलोगन मन ले एक झिन, हीराबाई भारवाड़ कहिथें, “मोर नो झिन नोनी हवंय अऊ ओकर बाद 10 वां लइका बाबू होईस. मोर बेटा कच्छा 8 मं हवय. मोर बेटी मन ले छे झिन के बिहाव हो गे हवय, दू के होय बाकि हवय. हमन दू-दू झिन के बिहाव एके बेर कर देन.” खानपार अऊ ये तालुका के दीगर गाँव मं ये समाज के माईलोगन के कतको बेर अऊ सरलग गरभ धरे आम बात आय. हीरा बेन बताथें, “हमर गाँव मं एक झिन माई लोगन रहिस, जेकर 13 गरभपात के बाद एक ठन बेटा होय रहिस. ये ह पागलपन आय. इहाँ के लोगन मन ला जब तक ले बाबू नई होय जाय, तब तक ले गरभ होय ला देवत रहिथें. वो कुछु घलो नई समझंय, वो मन ला बाबू चाही. मोर सास के आठ लइका रहिन. मोर काकी के 16 रहिन, ये ला तुमन काय कइहू.”
40 बछर के रमिला भारवाड़ कहिथें, “ससुराल वाला मन ला बाबू चाही. अऊ फेर तंय अइसने नई करस, त तोर सास ले लेके तोर ननद अऊ तोर परोसी तक, हरेक तोला ताना मारही. आज के बखत मं लइका मन ला पाले पोसे असं नई ये. मोर बड़े बेटा कच्छा 10 मं दू बेर फेल हो गे हवय अऊ अब तीसर बेर परिच्छा देवत हवय. येला सिरिफ हम माईलोगन मन समझथन के ये लइका मं ला पाले पोसे के का मतलब आय. फेर हमन काय कर सकथन?”
बाबू होय के चाह परिवार के फइसला मं सबले पहिली रहिथे, जेकर सेती माईलोगन करा जनम ले जुरे कुछेक तरीका बांचथे. रमिला कहिथें, “काय करबो जब भगवान ह हमर भाग मं बेटा के अगोरा ह लिखे हवय? बेटा ले पहिली मोर घलो तीन झिन बेटी रहिन. पहिली हम सब्बो ला बेटा के अगोरा रहिस, फेर अब जिनिस मन अलग हो सकथें.”
1,522 के अबादी वाले परोसी गाँव, लाना के बासिन्दा रेखाबेन
जुवाब देथें, “काय अलग? काय मोर चार झिन नोनी नई रहिन?” हमन जऊन माई लोगन मं ला
गोठियावत रहेन, वो मन के मंडली अहमदाबाद सहर के 17 कोस के दायरा मं बसे, ये
तालुका के खानपार, लाना अऊ अंबलियरा गाँव मं के बस्ती ले आय हवंय. अऊ अब वो मन न
सिरिफ ये पत्रकार ले बात करत हवंय, आपस मं गोठियावत घलो हवंय. रेखाबेन ह रमिला के
ये विचार उपर सवाल करिस के सायद हालत बदलत हवय: वो ह पूछथें, “मंय घलो सिरिफ एक
बाबू के अगोरा मं रहेंव, मंय काय नई करंय? हम भारवाड हवन, हमर बर एक बेटा होय
जरूरी आय. गर हमर सिरिफ नोनी होहीं, त वो मन हमन ला बाँझ कहिथें.”
समाज के मांग के बारे मं रमिलाबेन के बेधड़क बात के बाद घलो, अधिकतर माईलोगन खुदेच समाज के दबाव अऊ सांस्कृतिक परम्परा सेती – ‘बाबू पहिली’ लाद लेथें. इंटरनेशनल जर्नल ऑफ़ हेल्थ साइंसेज़ एंड रिसर्च मं छपे 2015 के एक अध्ययन के मुताबिक, अहमदाबाद जिला के ग्रामीण इलाका मं 84 फीसदी ले जियादा माईलोगन मन कहिन के वो ला बाबू चाही. शोध पेपर मं कहे गे हवय के माईलोगन मन मं पसंद के कारन आय के “मरद मं भारी कमाय के ताकत रहिथे, खास करके खेती-बारी मं, वो अपन परिवार ला आगू बढ़ाथे, वो ह अपन विरासत के हासिल करेईय्या होथे.”
दूसर डहर, शोध पेपर के मुताबिक नोनी मन ला पइसा सेती बोझा समझे जाथे, जेकर कारन हवय: “दहेज के रिवाज, बिहाव के बाद वो ह अपन घरवाला के परिवार के हो जाथें; अऊ [ओकरे संगे-संग] बीमारी अऊ बुढ़ापा मं अपन दाई ददा के जिम्मेवारी नई उठाय पावेंय.”
*****
3,567 के अबादी वाले तीर के अंबलियारा गाँव के 30 बछर के जीलुबें भारवाड़ ह कुछेक बछर पहिली, ढोलका तालुका के कोठ (जऊन ला कोठा घलो कहे जाथे) के तीर एक सरकारी अस्पताल मं नसबंदी करवाय रहिस. फेर ये नसबंदी ह वो हा चार लइका के जनम के बाद करवाय रहिस. जब तक ले मोला दू झिन बाबू नई होइस, मोला अगोरे ला परिस. मोर बिहाव 7 धन 8 बछर के उमर मं हो गे रहिस, फिर जब मंय बालिग हो गेंय, त मोला ससुराल भेज दीन. वो बखत मोर उमर 19 बछर के रहे होही. येकर पहिली के मंय अपन बिहाव के कपड़ा बदले सकतें, मंय गरभ ले हो गेंव. ओकर बाद, ये ह करीबन हर दूसर साल होवत रहय.”
गरभ निरोध के गोली खाय धन कापर-टी लगवाय के बारे मं वो ह भरोसा मं नई रहिन. वो ह जोर के अवाज मं कहिथें, “मंय तब बहुते कम जानत रहंय, गर मंय जियादा जानतें, त सायदे मोर अतका लइका नई होतिन. फेर हम भारवाड़ मन ला माताजी (मेलाड़ी दाई, कुल देवी) जऊन कुछु देथें तऊन ला धरे ला परथे. गर मंय दूसर लइका जनम नई करतें, त लोगन मन कतको बात करतिन. वो मन सोचतिन के मंय कऊनो दीगर ला खोजे ला धरे हवंव, अइसने बात मन ले कइसे निपटा जाय?”
जीलुबेन के पहिली लइका बाबू रहिस, फेर परिवार के कहना रहिस के वो ह एक ठन अऊ जनम करेय – अऊ वो ह दूसर के रद्दा देखत सरलग दू नोनी के महतारी हो गे. ये नोनी मन मं एक झिन न बोल सकय अऊ न त सुन सकय. वो ह कहिथें, "भारवाड़ मन के आगू हमन ला दू झिन बाबू चाही. आज कुछु माईलोगन मन ला लागथे के एक बाबू अऊ एक नोनी होय ह बनेच आय, फेर हमन येकर बाद घलो माताजी के आशीष के उम्मीद करथें.”
दूसर बेटा के जनम के बाद – एक दीगर माइलोगन के सलाह ले, जऊन ला गरभ रोके के बढ़िया गियान रहिस – जीलूबेन ह आखिर मं अपन ननद संग, कोठ जेक नसबंदी करवाय के फइसला करिस. वो ह बताथें, “मोर घरवाला घलो मोला कहिस के मंय ये करवा लेवंव. वो घलो जनत रहिस के वो कतक कमाके घर लाय सकथें. हमर करा कमई के कऊनो बढ़िया जरिया घलो नई ये. हमर करा देखभाल सेती सिरिफ इही मवेसी हवंय.”
ढोलका तालुका के समाज, सौराष्ट्र धन कच्छ के भारवाड़ चरवाहा मन ले बनेच अलग हवंय. ये मंडली मन करा मेढ़ा अऊ छेरी मन के बड़े बड़े गोहड़ी हो सकत हवंय, फेर ढोलका के अधिकतर भारवाड़ सिरिफ कुछेक गाय धन भैंस पोसथें. अंबलियारा के जयाबेन भारवाड़ कहिथें, “इहाँ हरेक परिवार मं सिरिफ 2-4 मवेसी हवंय. येकर ले हमर घर के जरूरत मुस्किल ले पूरा होथे. येकर ले कऊनो आमदनी नई होवय. हमन ओकर चारा के बेवस्था करथन. कभू-कभू लोगन मं हमन ला धान के बखत कुछु धान दे देथें – नई त, हमन ला वो घलो बिसोय ला परथे.”
अहमदाबाद के बासिंदा मालधारी संगठन के अध्यक्ष, भावना रबारी कहिथें, “ये इलाका के मरद मन सड़क, भवन बनाय, अऊ खेती जइसने कतको बूता मं रोजी मजूरी करथें.” ये संगठन गुजरात मं भारवाड़ मन के हक के सेती काम करथे. बूता मिले के अधार ले वो मन रोजी 250 ले 300 रूपिया कमाथें.”
जयाबेन ह बताइस के मरद “बहिर जाथें अऊ मजूरी करथें. मोर मरद सीमेंट के बोरी डोहारथे अऊ 200-250 रूपिया पाथे.” अऊ वोकर बड़भाग के तीर मं एक ठन सीमेंट कारखान हवय जिहां अधिकतर दिन बूता मिल जाथे. ओकर परिवार करा, इहाँ के दूसर लोगन मन जइसने, बीपीएल (गरीबी रेखा ले तरी) रासन कार्ड घलो नई ये.
जयाबेन, दू बाबू अऊ एक नोनी के बाद घलो अपन गरभ ला रोके सेती गरभ निरोध गोली धन कापर-टी अपनाय ला डरथें. वो ह न त आपरेसन करवाय चाहत हवंय. “मोर सब्बो जचकी घर मं होइस, मंय वो सब्बो ओऊजार ले भारी डेराथों जेकर उपयोग वो मन करथें. मंय आपरेसन के बाद, एक ठाकोर के घरवाली ला दिक्कत झेलत देखे हवंव.
“येकरे सेती हमन अपन मेलाड़ी दाई ले पूछे के फइसला करेन. मंय ओकर इजाजत बगेर आपरेसन सेती नई जय सकवं. माताजी ह मोला बढ़त रुख ला काटे के इजाजत काबर दिही? फेर ये बखत जिनिस मन बनेच महंगी हवंय. अतका सारा लोगन मन के पेट कइसे भरबो? त मंय माताजी ले कहेंव के मोर करा भरपूर लइका हवंय, फेर मंय आपरेसन ले डेरावत रहंय. मंय वोला बदें, माताजी ह 10 बछर तक ले मोर देखभाल करिस. मोला एको दवई नई लेय परिस.”
*****
ये विचार के ओकर घरवाला घलो नसबंदी कराय सकत रहिन, जयाबेन के संगे-संग उहाँ जमा, समाज के दीगर सब्बो माईलोगन बर अचरज के बात रहिस.
देस के मरद मन के इच्छा मरद नसबंदी डहर नई होवय. राष्ट्रीय स्वास्थ्य मिशन के एक रिपोर्ट के मुताबिक भारत मं, 2017-18 मं होय कुल 14,73,418 नसबंदी मं मरद मन के नसबंदी सिरिफ 6.8 फीसदी रहिस, फेर माई लोगन मन के नसबंदी 93.1 फीसदी रहिस.
सब्बो नसबंदी के अनुपात मं मरद मन के नसबंदी के चलन अऊ मान, आज के तुलना मं 50 बछर पहिली जियादा रहिस, जऊन मं 1970 के दसक मं भारी गिरावट आईस, खास करके 1975-77 के आपातकाल का बखत जबरदस्ती नसबंदी कराय के बाद ले. विश्व स्वास्थ्य संगठन के बुलेटिन मं छपे एक शोध पेपर के मुताबिक, ये अनुपात 1970 मं 74.2 फीसदी रहिस, जऊन ह घटके सिरिफ 4.2 फीसदी रहि गे.
परिवार नियोजन ला बड़े पैमाना मं माईलोगन मन के जिम्मेवारी के रूप मं देखे जाथे.
जीलुबेन ये मंडली के एकेच महतारी आंय जऊन ह नसबंदी करवाय हवय. वो ह सुरता करथें के ये करवाय के पहिली, “मोर घरवाला ले कुछु घलो अपनाय ला कहे के कऊनो सवालेच नई रहिस. मोला पता घलो नई रहिस के वो हा आपरेसन करवाय सकत हवय. वइसे घलो, हमन कभू अइसने जिनिस के बारे मं बात नई करेन.” फेर, वो ह बताथें के ओकर घरवाला अपन मरजी ले कभू कभू ढो लका ले ओकर बर “500 रूपिया मं तीन” आपातकालीन गर्भनिरोध के गोली बिसो के लावत रहिस. ये ह ओकर नसबंदी ले ठीक पहिली के बछर के बात आय.
राज के सेती राष्ट्रीय परिवार स्वास्थ्य सर्वेक्षण के फेक्ट शीट (2015-16) बताथे के गुजरात के गाँव इलाका मन मं परिवार नियोजन के सब्बो तरीका मन मं पुरुष नसबंदी के हिस्सा सिरिफ 0.2 फीसदी हवय. महिला नसबंदी, कापर-टी अऊ गोली समेत दीगर सब्बो तरीका के खामियाजा माईलोगन ला भुगते ला परथे.
फेर, ढोलका के भारवाड़ माइलोगन मन बर, नसबंदी कराय के मतलब आय मरद राज वाले परिवार अऊ समाज के बनाय नियम के खिलाफ जाय अऊ संगे संग अपन खुद ऊपर काबू पाय.
कांताबेन के 30 बछर के बहू, कनकबेन भारवाड़ कहिथें, “आशा [मान्यता प्राप्त सामाजिक स्वास्थ्य कार्यकर्ता] कार्यकर्ता हमन ला सरकारी अस्पताल मं ले जाथें, फेर हमन सब्बो डरे हवन.“ वो मन सुने रहिन के “आपरेसन बखत एक झिन माई लोगन ह उहिंचे मर गे रहिस. डॉक्टर ह गलती ले कऊनो अऊ नस ला काट दीस अऊ आपरेसन टेबल मं ओकर मऊत हो गे, ये घटना ला अभी बछर भर नई होय हवय.”
फेर ढोलका मं गरभ धरे घलो खतरा ले भरे हवय. सरकार के सामूहिक आरोग्य केंद्र (सामुदायिक स्वास्थ्य केंद्र, सीएचसी) के एक झिन डॉक्टर का कहना आय के असिच्छा अऊ गरीबी सेती माईलोगन मन सरलग गरभ ले हो जाथें अऊ दू लइका के मंझा मं उचित समय घलो नई होय. वो ह बताथें, कऊनो माई लोगन ह टेम के टेम जाँच नई कराय ला नई आवेंय. केंद्र के आय के बखत अधिकतर माईलोगन मन पोसन के कमी ले जुरे दिक्कत अऊ खून के कमी वाली रहिथें.” ओकर अनुमान हवय के “इहाँ अवेइय्या करीबन 90 फीसदी माइलोगन मं हीमोग्लोबिन 8 फीसदी ले कमती मिले हवय.”
खराब बुनियादी ढांचा अऊ सरकारी अस्पताल मं काबिल करमचारी के कमी दिक्कत ला अऊ घलो खराब कर देथे. कऊनो सोनोग्राफी मसीन नई ये, अऊ लंबा बखत ले कऊनो स्थायी स्त्री रोग विशेषज्ञ धन एनेस्थेटिस्ट जरूरत परे ले नई मिलय. एके एनेस्थेटिस्ट सब्बो छे पीएचसी (प्राथमिक स्वास्थ्य केंद्र), एक सीएचसी, अऊ ढोलका के कतको निजी अस्पताल मन मं धन क्लिनिक मं काम करथे अऊ मरीज मन ला येकर बर वो ला उपरहा देय ला परथे.
वोती, खानपार गाँव के तऊन खोली मं, माईलोगन मन के अपन सरीर उपर काबू करे के कमी ले बगियावत, जोर के अवाज ये गोठ बात के मंझा मं सुने ला परथे. एक बछर के लइका ला अपन कोरा मं धरे एक जवान महतारी रिस मं आके पूछथे: “तोर काय मतलब आय के कऊन फइसला करही? मंय फइसला करहूँ. ये मोर देह आय, कऊनो अऊ काबर फइसला करही? मोला पता हवय के मोला दूसर लइका नई चाही. अऊ मंय गोली खाय ला नई चाहों. गर मंय गरभ ले होगें, त काय होइस, सरकार करा हमर बर दवई हवय, हावे कि नई? मंय दवई [इंजेक्टेबल गर्भनिरोधक] ले लिहूँ. सिरिफ मंय फइसला करहूँ.”
फेर, ये एक दूरलभ अवाज अवाज आय. येकरे बाद घलो, जइसने के रमिला भारवाड़ ह गोठ-बात के सुरुमं कहे रहिस: अब जिनिस मन थोकन बदलत चुके हवंय.” खैर, सायदे अइसने होय हो, थोर बहुत.
ये कहिनी मं सामिल सब्बो माईलोगन मन के नांव वो मं के निजता बनाय सेती बदल देय गेय हवंय.
संवेदना ट्रस्ट के जानकी वसंत ला ओकर मदद सेती खास तऊर ले धन्यवाद .
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय .
लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
कुशाभाऊ ठाकरे पत्रकारिता अउ जनसंचार विश्वविद्यालय के तीसर दीक्षांत समारोह
रायपुर। उपराष्ट्रपति एम. वेंकैया नायडु ह कहिन के पत्रकारिता एक मिशन हे, कमीशन नइए। उमन कहिन – पहिली पत्रकारिता एक मिशन रहिस, आज ये उद्योग के स्वरूप लेवत हे। एखर से पत्रकारिता के विश्वसनीयता प्रभावित होवत हे। श्री नायडु आज इहां शासकीय विज्ञान महाविद्यालय परिसर स्थित पंडित दीनदयाल उपाध्याय ऑडिटोरियम म कुशाभाऊ ठाकरे पत्रकारिता अउ जनसंचार विश्वविद्यालय के तीसर दीक्षांत समारोह ल मुख्य आतिथि के आसंदी ले संबोधित करत रहिन। कार्यक्रम के अध्यक्षता मुख्यमंत्री डॉ. रमन सिंह ह करिन। डॉ. सिंह ह कहिन – समाचार मन के विश्वसनीयता ही पत्रकारिता के पहिचान होथे।
उपराष्ट्रपति नायडु ह समारोह म आगू कहिन – पत्रकारिता आज उद्योग के स्वरूप लेवत हे। पाछू 25 बठर के समय टी.व्ही. चैनल मन ह अपन सशक्त उपस्थिति दर्ज कराये हें, प्रौद्योगिकी के विकास के संग स्मार्ट फोन के मदद ले डिजिटल मीडिया हम सबके हाथ म पहुंच चुके हे। हम सबो सूचना गढ़े, प्रेषित करे अऊ प्राप्त करे के क्षमता रखथन, अइसन दौर म हमर जिम्मेदारी अऊ जादा बाढ़ जाथे। उचित अऊ अनुचित म भेद करे के दायित्व हम सबो के हे। ए दौर म पत्रकारिता के पढ़ईया लईका मन ल विवेकशील बनना होही। श्री नायडु ह कहिन कि पत्रकारिता के विद्यार्थी एक आदर्श पत्रकार के रूप म देश अऊ समाज हित म काम करव अऊ एक सशक्त राष्ट्र के निर्माण म अपन योगदान दव। माता, मातृभूमि, मातृभाषा अऊ गुरूजन मन के सम्मान करना कभू झन भूलव। उमन कहिन कि आज आई.टी. के युग हे फेर इंटरनेट के गूगल जइसे सर्च इंजन कभू कोनो गुरू के स्थान नइ ले सकय।
मुख्यमंत्री डॉ. रमन ह अध्यक्षीय आसंदी ले दीक्षांत समारोह ल संबोधित करते कहिन के छत्तीसगढ़ म पत्रकारिता के गौरवशाली इतिहास रहे हे। समाचार मन के विश्वसनीयता ही ह पत्रकारिता अऊ पत्रकार मन के पहचान बनाथे। लोकतंत्र म पत्रकारिता सिरिफ समाचार देहे के माध्यम भर नइ हे भलुक देश अऊ समाज ल सही दिशा देना घलोक एकर महत्वपूर्ण उद्देश्य हे। ये बेरा म छत्तीसगढ़ विधानसभा के अध्यक्ष गौरीशंकर अग्रवाल, उच्च शिक्षा अउ तकनीकी शिक्षा मंत्री प्रेमप्रकाश पाण्डेय, पंचायत अउ ग्रामीण विकास मंत्री अजय चंद्राकर, कृषि अउ जल संसाधन मंत्री बृजमोहन अग्रवाल, रायपुर लोकसभा क्षेत्र के सांसद रमेश बैस विशिष्ट अतिथि के रूप म उपस्थित रहिन।
कुशाभाऊ ठाकरे पत्रकारिता अउ जनसंचार विश्वविद्यालय के तीसर दीक्षांत समारोह